Dapatkan Vaksin & Menang Garmin Smartwatch dengan Fungsi Oksimetri Nadi!!

Berlangsung dari 2 Julai hingga 2 Ogos 2021, pertandingan ini melibatkan peserta dalam membuat dan menyiarkan kandungan kreatif pengalaman vaksinasi mereka di Instagram menggunakan rasmi Garmin templat dengan hashtag: #GarminCucukReward dan tandakan akaun rasmi Garmin Malaysia. Dalam sekembalinya, pemenang berpeluang menerima Venu 2 atau Venu 2s bernilai RM 1,799 masing-masing, kedua-duanya dilengkapi dengan fungsi Pulse Oximetry.

Untuk memenuhi syarat, peserta mesti mempunyai bukti pengesahan vaksinasi dari MySejahtera atau Aplikasi Selangkah. Peserta perlu menandai akaun instagram Garmin Malaysia di @GarminMalaysia dan sertakan hashtag, #GarminCucukReward Pengumuman pemenang akan dikongsi di Instagram Garmin Malaysia pada 9 Ogos 2021.

Bagi Mendapatkan maklumat lanjut, layari laman sesawang :


Reviu Eksklusif: Nokia 3 & Nokia 5 – Dengan Sentuhan Antaramuka Asal Android Nougat

Tamat sudah penantian yang ditunggu-tunggu oleh peminat tegar Nokia seluruh Malaysia. HMD Global, pemilik jenama ‘otai’ ini telah membawa masuk model Nokia 5 dan Nokia 3 ke pasaran tempatan. Kedua-dua peranti ini telah mendapat sambutan yang luar biasa dari peminat setia Nokia.

Baca juga: Rasmi!! Nokia Dilancarkan Di Malaysia – Nokia 6, 5, 3 Dan 3310 Terbaru

Lebih istimewa, Nokia yang sememangnya terkenal dengan peranti yang berkualiti dari segi pembuatan, bahan binaan dan juga ketahanan malah sehingga sekarang Nokia masih lagi mengekalkan ciri-ciri tersebut kepada semua peranti yang dikeluarkan. HMD komited untuk memanfaatkan warisan telefon Nokia supaya boleh dipercayai sekali gus menarik generasi baru peminat Nokia.

Walaupun menyokong saiz paparan skrin yang berbeza, kedua-duanya hadir dengan resolusi skrin yang sama iaitu 1280 x 720 piksel.

Namun begitu, jelas dapat dilihat bahawa kualiti paparan Nokia 3 adalah lebih baik berbanding Nokia 5 kerana ia kelihatan lebih terang dengan kejituan warna yang lebih menonjol ketika berada di bawah cahaya matahari.

Kedudukan lensa utama pada kedua-dua model ini juga kelihatan sama, cuma Nokia 5 telah dilengkapi dengan dual LED berbanding Nokia 3 yang hanya menyokong satu LED flash sahaja.

Selain itu, sensor penggambaran juga berbeza, Nokia 5 menawarkan penggambaran beresolusi 13 Megapiksel dan Nokia 3 pula hanya 8 Megapiksel. Malah permukaan lensanya juga sedikit timbul berbanding permukaan lensa yang rata pada Nokia 3.

Slot kad pada kedua-dua model ini terletak di sisi kiri kerangka dan ianya boleh diakses dengan menggunakan pin yang tersedia sebagaimana peranti unibodi yang lain.

Apa yang menariknya, anda boleh menggunakan dua kad SIM serentak tanpa masalah kerana ianya telah diasingkan kepada dua slot berbeza untuk kad SIM dan microSD.

Kedua-dua model ini menyokong dua butang kawalan fizikal pada sisi kanan kerangkanya yang kelihatan agak ringkas. Kedua-duanya hanya dilengkapi oleh butang kuasa dan juga butang kawalan Volume sahaja.

Bahagian atas kedua-dua model ini telah disediakan dengan port 3.5mm audio jack dan juga satu lubang mikrofon untuk Nokia 3.

Manakala bahagian bawahnya pula tersedia dengan port USB 2.0 untuk mengecas, satu lubang mikrofon serta dua buah speaker. Malah Nokia 3 juga hadir dengan jalur antena pada bahagian atas dan bawah telefon pintar.

Kedua-dua telefon pintar ini telah dioperasikan oleh Android terkini, Android 7.0 Nougat untuk Nokia 3 dan Nokia 5 pula adalah Android 7.1.1 Nougat.

Lebih istimewa, kedua-dua peranti ini menyokong paparan antaramuka asal Android sepertimana model OnePlus serta Pixel yang sangat mesra pengguna. Setakat yang kami gunakan, ia sangat lancar tanpa sebarang masalah lagging.

Walaupun hadir dalam kelas pertengahan, Nokia 3 dan Nokia 5 telah menyokong rekaan unibodi yang kelihatan lebih premium.

Lebih istimewa, Nokia yang sememangnya terkenal dengan peranti yang berkualiti dari segi pembuatan, bahan binaan dan juga ketahanan turut mengekalkan ciri-ciri tersebut kepada Nokia 5.

Penggunaan skrin Corning Gorilla Glass untuk telefon pintar kelas pertengahan bukanlah sesuatu yang baru pada hari ini. Tetapi dengan adanya perlindungan ini, ia dapat mengurangkan masalah calar pada paparan skrin kedua-dua telefon pintar ini. Malah kehadiran paparan skrin melengkung 2.5D membuatkan Nokia 3 dan Nokia 5.

Sesuatu yang istimewa pada kedua-dua peranti kelas pertengahan ini adalah hadir dengan sokongan NFC yang sebelum ini hanya tersedia pada telefon pintar high-end sahaja.

Ia secara tidak langsung memudahkan pengguna untuk memindahkan data dengan hanya menyentuh telefon pintar sahaja. Selain lebih mudah dan pantas, ianya juga lebih selamat.

Jika kebanyakan peranti kelas pertengahan hanya dibekalkan dengan kamera hadapan beresolusi 2 Megapiksel mahupun 5 Megapiksel, tetapi berlainan sekali dengan Nokia 3 dan Nokia 5 ini.

Penggambaran swafoto beresolusi 8 Megapiksel diserikan dengan pelbagai mod menarik di antaranya adalah HDR, auto fokus, LED flash, Piksel 1.12um, Aperture f/2.0 serta penggambaran 84 darjah sesuai untuk mereka yang ingin mengambil swafoto secara berkumpulan.

Kelebihan yang dimiliki oleh Nokia 5 adalah sokongan fungsi pengimbas cap jari. Menariknya, walaupun berada dalam mod menunggu anda masih boleh mengaktifkan fungsi ini.

Peranti ini telah dilengkapi dengan sokongan kaedah pengimbas cap jari yang boleh mengakses sebanyak lima jari dalam satu-satu masa serta boleh diakses dalam pelbagai posisi kerana ianya menyokong 360 darjah.

Jika anda sedang mencari sebuah telefon pintar dengan harga berpatutan dan dioperasikan oleh Android Nougat, kedua-dua model terbaru daripada Nokia ini pastinya pilihan yang tepat! Walaupun hadir dalam kelas pertengahan, kedua-dua telefon pintar ini menampilkan rekaan premium dengan kerangka unibodi.

Jika inginkan skrin yang besar, Nokia 5 hadir dengan paparan skrin berukuran 5.2 inci, manakala Nokia 3 pula menampilkan skrin bersaiz 5.0 inci dengan resolusi sama (1280 x 720p), sesuai untuk mereka yang inginkan telefon pintar yang sesuai dipegang dengan sebelah tangan.

Dari segi pemproses pula, Nokia 5 dikuasakan oleh pemproses Qualcomm Snapdragon 430, Octa-core berkelajuan 1.3GHz yang masih mampu menjanjikan prestasi yang baik sekali. Bagi mereka yang inginkan fungsi multimedia pula, kedua-dua peranti ini menawarkan lensa penggambaran berbeza, di mana Nokia 5 menyokong kamera utama 13 Megapiksel serta 8 Megapiksel bagi Nokia 3.


Microsoft Surface Go Dilancarkan – Rekaan Lebih Kecil & Harga Mampu Milik!

Microsoft telah melancarkan sebuah model terbaharu yang diberi nama Surface Go dengan rekaan lebih kecil serta harganya juga lebih mampu milik. Hadir dengan ketebalan hanya 8.3mm dan berat hanya 521g, komputer riba ini menampilkan paparan skrin PixelSense bersaiz 10 inci dengan resolusi 1800 x 1200 piksel serta menyokong penggunaan Surface Pen.

Berbanding pemproses Intel Atom yang digunakan pada model sebelum ini, Surface Go telah dikuasakan oleh pemproses Intel Pentium Gold 4415Y bersama grafik Intel HD 615 yang pastinya lebih lancar.

Terdapat dua pilihan memori dan RAM iaitu 4GB atau 8GB RAM serta pilihan storan 64GB dan 128GB. Untuk kamera pula, Surface Go menyokong lensa utama 8 Megapixel, sementara kamera hadapan beresolusi 5 Megapiksel hadir dengan sokongan kamera IR untuk fungsi Windows Hello Login.

Microsoft Surface Go akan dijual pada harga bermula USD399 (kira-kira RM1,589). Berita baik untuk pengguna di Malaysia kerana Microsoft Malaysia telah mengesahkan bahawa Surface Go boleh di tempah bermula 2 Ogos 2018 ini. Namun, buat masa ini tiada sebarang kenyataan rasmi mengenai harga komputer riba ini untuk pasaran Malaysia.


vivo V7 Diperkenalkan Dalam Warna Energetic Blue Di India

Lebih kurang genap sebulan selepas vivo V7 dilancarkan secara rasmi di negara ini, vivo dilihat telah memperkenalkan satu lagi warna baharu untuk model tersebut untuk pasaran India. Tampil dalam warna biru atau dikenali sebagai Energetic Blue, vivo V7 dengan pilihan warna ini dikatakan sangat sesuai untuk dijadikan sebagai hadiah sempena sambutan hari Natal yang tinggal beberapa hari sahaja lagi.

vivo V7 yang merupakan edisi kompak bagi model V7+ ini bukan sahaja boleh dimiliki secara atas talian melalui laman sesawang Amazon India dan Flipkart, tetapi ia juga turut boleh dibeli terus melalui kedai jualan rasmi jenama tersebut di India. Apa yang lebih menariknya, ia bukan sahaja dijual pada harga diskaun untuk tempoh masa terhad, tetapi ada di antara penjual yang turut menawarkan insentif menarik seperti sekali penukaran skrin secara percuma.


Huawei Menemui Teknologi Bateri Baru Yang Lebih Selamat

Huawei mengumumkan kejayaan besar mereka dalam penyelidikan bateri Li-ion.  Berdasarkan penyelidikan Huawei, Graphene didapati mampu membantu bateri Li-ion bertahan dalam suhu yang tinggi. Pengumuman itu dibuat oleh Watt Laboratory, sebuah organisasi di bawah Pusat Penyelidikan Huawei, di Battery Simposium ke-57 yang berlangsung di Jepun.

Hasil penyelidikan Huawei menunjukkan bahawa teknologi Graphene mampu meningkatkan kadar ketahanan bateri kepada suhu ekstrem, lantas membolehkan bateri Li-ion untuk terus berfungsi dalam persekitaran 60°C, peningkatan sebanyak 10°C daripada had yang sedia ada. Jangka hayat bateri Li-ion dengan Graphene juga akan menjadi dua kali lebih lama berbanding bateri Li-ion biasa.

Penemuan ini membawa sinar baru kepada dunia teknologi yang digemparkan dengan insiden berkaitan bateri yang kerap berlaku kebelakangan ini. Diharapkan teknologi ini dapat diimplementasikan secara meluas, lantas menawarkan pengguna pilihan peranti yang lebih selamat.


Sony Xperia XA2, Xperia XA2 Ultra Dan Xperia L2 Akan Dijual Bermula 9 Februari Ini

Sony baru sahaja mendedahkan tiga model baharunya iaitu Xperia XA2, Xperia XA2 Ultra dan juga Xperia L2 dalam acara CES 2018 yang berlangsung pada awal Januari 2018 yang lalu. Tidak sampai sebulan, Sony Mobile Malaysia dilihat telah membawakan khabar baik apabila telah melancarkan ketiga-tiga model ini untuk pasaran di Malaysia.

Di dalam majlis pelancaran yang diadakan baru-baru ini, Sony Mobile Malaysia turut mengumumkan harga jualan rasmi ketiga-tiga model ini iaitu Sony Xperia XA2 akan dijual pada harga RM1299, Xperia XA2 Ultra pula dijual pada harga RM1999, dan Sony Xperia L2 berharga RM999. Sungguhpun begitu, pengguna yang berminat hanya boleh memilikinya bermula 9 Februari 2018 nanti.

Untuk model Sony Xperia XA2 Ultra, sesi pra-tempah boleh dibuat mulai 20 Januari hingga 31 Januari ini dan pembeli berpeluang untuk mendapatkan hadiah percuma bernilai RM600. Hadiah yang akan diterima termasuklah rebat tunai RM200, pengecas pantas UCH12W, jaminan waranti lanjutan 1+1 tahun, sarung pelindung lut sinar dan juga pelindung skrin nano.

Sony Xperia XA2 Ultra dan Xperia L2 boleh dibeli melalui semua kedai Sony dan juga pengedar yang sah, manakala Sony Xperia XA2 pula hanya boleh dibeli di pusat atau kedai Sony yang terpilih sahaja.


Jelajah HONOR My Idol 2019 Berlangsung Meriah – Diserikan Oleh As’ad Motawh

HONOR telah pun memulakan hari pertama siri jelajah, HONOR My Idol 2019 yang berlangsung di Universiti Malaya pada 5 Mac lepas. Tarikan utama jelajah ini iaitu pencarian duta baharu dimeriahkan dengan persembahan khas daripada penyanyi yang juga duta HONOR iaitu As’ad Motawh.

Para pelajar dilihat mengambil kesempatan mengunjungi siri jelajah ini sekaligus mengambil bahagian dalam pencarian duta baru, di samping menikmati aktiviti meyoronokkan seperti Spin & Win’ dan Cotton Candy Giveaway di HONOR 10 Lite Selfie Truck.

Selain itu, mereka juga berpeluang beramah mesra dan bergambar bersama As’ad menggunakan peranti HONOR 10 Lite – sekaligus memberi peluang kepada mereka merasa sendiri kehebatan yang ada pada peranti tersebut.

Tidak ketinggalan, terdapat juga sesi soal jawab (Q&A), serta pelajar turut berpeluang membawa pulang T-Shirt eksklusif yang ditandatangi oleh As’ad selepas bermain permainan “charades” dan “selfie hunt with the local star”.

Senarai lokasi untuk siri jelajah yang seterusnya adalah seperti di bawah :

Jom ramai-ramai kunjungi siri jelajah ini dan sertai pencarian duta baru ini okay! Bukan sahaja dapat jadi duta, pemenang juga bakal membawa pulang wang tunai bernilai RM3,000, seunit HONOR 10 Lite dan akan dipaparkan di bahan-bahan media promosi!


Maxis Fibre Tawar Pengalaman Tanpa Tandingan Dengan Router WiFi 6 Generasi Baru

Semakin ramai rakyat Malaysia mengakses Internet dari rumah untuk keperluan harian termasuk bekerja, belajar, membeli-belah, komunikasi, akses ke perkhidmatan penting dan hiburan. Untuk memenuhi permintaan WiFi rumah berkualiti, Maxis meningkatkan pengalaman jalur lebar fiber untuk pelanggan dengan router WiFi 6 generasi baru sebagai sebahagian daripada penawaran produk fiber.

Dengan router WiFi 6, pelanggan dapat menjangkakan kelajuan yang lebih pantas dan kesalinghubungan yang lebih baik dengan liputan isyarat yang lebih luas, dan pengalaman yang ditingkatkan untuk aktiviti seperti muat turun dan muat naik fail yang besar, penstriman filem dan permainan 4K. Router juga diperakui EasyMesh ™, yang membolehkan pelanggan memperluas rangkaian WiFi rumah mereka dengan menambahkan unit mesh EasyMesh ™ pilihan mereka sendiri. Selain itu, router WiFi 6 ini membolehkan kapasiti yang lebih besar untuk lebih banyak peranti disambungkan untuk berjalan serentak pada kelajuan optimum, supaya pelanggan dapat menikmati semuanya tanpa gangguan.

Router WiFi 6 boleh didapati secara percuma mulai hari ini, 18 Februari untuk pelanggan baru yang mendaftar untuk pelan Maxis Fiber 100Mbps ke atas. Pelanggan Maxis Fibre sedia ada akan dihubungi secara berperingkat untuk pelaksanaan peningkatan router. Pakar internet khusus Maxis, Maxperts, juga akan menyediakan pemasangan router secara percuma untuk memastikan bahawa WiFi dioptimumkan untuk pengalaman penyambungan terbaik untuk kediaman.

Naik taraf dengan lebih banyak tawaran pakej Maxis Fibre

Pelanggan juga dapat memperoleh lebih banyak dari Maxis Fibre mereka dengan Zerolution dan meningkatkan pengalaman sinematik rumah mereka dengan pakej dari Apple, Samsung, dan Astro. Strim hiburan 4K dengan TV Samsung 4K 65” dari hanya RM 1 / bulan. Alami pengalaman sinematik berkualiti tinggi dengan menyertakan Apple TV dengan suara yang mengasyikkan oleh Dolby Atmos. Pelanggan boleh menggunakan aplikasi Apple TV untuk membeli atau menyewa filem, melanggan saluran Apple TV + dan Apple TV, serta menikmati Apple Music, Apple Arcade, dan ribuan aplikasi lain, termasuk permainan, kecergasan dan pendidikan – semuanya melalui satu peranti yang dibina untuk skrin terbesar di rumah.

Untuk mendaftar atau mengetahui lebih lanjut mengenai rancangan Maxis Fiber, lawati https://www.maxis.com.my/en/broadband/.


Cabaran Samsung #EraofLIVE Di Tik Tok – Peluang Tunjuk Bakat Dalam MV “Milikmu” Bersama Artis Terkenal

Mulai 17 April hingga 15 Mei 2019, anda yang berbakat dan cukup kreativiti boleh menyertai cabaran #EraofLIVE yang dianjurkan oleh Samsung Malaysia di Tik Tok. Tunjukkan bakat anda dalam MV “Milikmu” bersama artist tempatan Nabila Razali, Haqiem Rusli dan Ismail Izzani!

Di samping itu, trak kampus #EraofLIVE akan membuat jelajah ke kampus tempatan bersama artist tempatan. Anda boleh sertai cabaran ini bersama mereka di lokasi tertentu, selain boleh dapat juga hadiah istimewa bagi setiap rakaman video cabaran ini.

Tambahan lagi, anda juga boleh menikmati barangan eksklusif BlackPink bagi setiap pembelian Galaxy A10, A20, A30 atau A50 di kampus yang disenaraikan seperti berikut:


Lisa BlackPink Kini Duta Rasmi vivo S7!!! Pergh!!!

Peminat BlackPink pasti terjua apabila salah seorang ahli kumpulan tersebut iaitu Lisa kini sah bergelah duta bagi peranti terbaharu tersebut iaitu vivo S7.

vivo telah mendedahkan koleksi gambar Lisa dengan telefon tersebut termasuklah video komersial yang memperlihatkan fungsi hebat peranti tersebut.

Buat yang tidak mengetahui, vivo S7 tampil dengan 44Mp bagi kamera utama dan 8MP 105° ultra-wide angle.  Hadir dengan skrin 6.44″ AMOLED. Ia turut dikuasakan oleh Qualcomm Snapdragon 765G dan dipadankan dengan RAM 8GB LPDDR4X dan storan 128GB / 256GB UFS2.1.


KBS ARTVISION membuka ‘AWESOME-K’, kedai V-dagang

SEOUL, Korea Selatan, 20 Okt. 2020/PRNewswire/ — ‘KBS ARTVISION’ melancarkan kedai V-dagang “Awesome-K” di Shopee, sebuah platform dalam talian di Asia Tenggara pada 1 Julai lalu.

Style telling by KBSART with Awesome-K

Awesome-K ialah sebahagian daripada ‘Projek sokongan 2020 untuk syarikat yang menerokai pasaran V-Dagang antarabangsa’, dan ia membantu perniagaan kecil dan sederhana Korea memasuki pasaran global dengan menghasilkan kandungan video.

Selepas pengumuman daripada KBS ARTVISION, ia menilai pemohon untuk memilih produk yang menonjol dan menghasilkan kandungan V-Dagang yang mencerminkan kelebihan dan ciri-ciri produk tersebut. Video tersebut disiarkan oleh pencipta Korea dan Malaysia, yang menunjukkan cara menggunakan produk-produk tersebut dalam video dan menimbulkan minat daripada penonton.

Syarikat-syarikat yang ditampilkan di ‘Awesome-K’ menerima pelbagai manfaat seperti promosi melalui platform SNS, promosi tempatan yang disesuaikan untuk meningkatkan jualan, dan banyak lagi, di samping penciptaan video. Terdapat juga rancangan untuk mengadakan acara penstriman langsung dengan pengacara rancangan profesional dan untuk melancarkan jenama pengedar yang mengkhusus dalam produk Korea daripada perniagaan kecil dan sederhana.

Awesome-K, kedai V-dagang yang menampilkan pelbagai produk Korea dengan harga berpatutan, boleh diakses dengan mencari Awesome-K di Shopee.

“Shopee ialah platform E-dagang yang telah dimuat turun lebih daripada 200,000 kali dan disenaraikan sebagai aplikasi beli-belah no.1 di 7 negara di rantau Asia Tenggara. Kami melancarkan kedai V-Dagang dengan menggabungkan semua pengetahuan dan sumber kami yang berkaitan dengan kandungan V-Dagang”, ujar Mr. Bae Young Sik, Pengurus Jabatan Perniagaan Kandungan KBS ARTSVISION.

Mr. Bae Young Sik turut menambah bahawa “kami akan melakukan usaha kami yang terbaik untuk menyediakan produk berkualiti tinggi pada harga berpatutan kepada pelanggan di Asia Tenggara, dan untuk menyokong syarikat Korea memasuki pasaran global”.


Apple Tidak Lagi Memaparkan Aplikasi 32-bit Di Dalam Carian App Store

Apple telah mengarahkan kepada para pembangun aplikasi supaya tidak lagi menggunakan format 32-bit dan menukarnya kepada format 64-bit. Ini kerana aplikasi 32-bit akan dihentikan sepenuhnya pada iOS 11 yang akan dilancarkan bersama-sama ‘iPhone 8’ pada bulan September depan. Kini, aplikasi yang menggunakan 32-bit tidak dipaparkan atau boleh dicari di App Store melainkan melalui pautan.

Anda tidak boleh membezakan aplikasi 64-bit ini kerana ia akan lebih berkesan jika kapasiti RAM melebihi 4GB, tetapi Apple tidak mengeluarkan peranti dengan RAM setinggi itu. Walaupun begitu, Apple beranggapan mereka perlu mencipta sesuatu ke hadapan dan persediaan lebih awal lantas memberikan manfaat kepada setiap pengguna pada masa kelak.


iPhone 7 Tiru Galaxy Note7?!

Selamat datang ke zaman smartphone pasca Galaxy Note7, di mana nampaknya pengeluar bukan sahaja mengambil dan mengadaptasi fungsi peranti dari pesaing, malah mereka juga mengambil ciri istimewa yang mula dipopularkan oleh Galaxy Note7, iaitu kebolehan untuk meletup. Okay, itu gurauan sahaja, sekarang mari lihat berita sebenar.

Seorang jurulatih luncur air di Australia melaporkan bahawa iPhone 7 beliau yang baru dibeli seminggu yang lalu telah menjadi punca kebakaran di dalam kereta beliau, lantas memusnahkan sebahagian besar ruang dalaman kereta. Mat Jones berkata beliau meninggalkan iPhone 7-nya di dalam kereta ketika sedang mengajar peluncur di pantai. Apabila sampai ke keretanya, beliau mendapati bahawa bahagian dalam keretanya terbakar dan beliau tidak syak lagi bahawa ia berpunca daripada iPhone 7.

Menurut beliau punca kesan kebakaran jelas terlihat dari poket seluar di mana beliau menyimpan perantinya dan smartphone yang baru dibeli itu musnah sama sekali dalam kejadian tersebut. Apple sudah pun menerima aduan dan menjalankan siasatan, namun masih belum lagi memberikan sebarang komen berkenaan insiden tersebut.

Alahai, sekarang ni selamat ke tak nak beli iPhone 7? Ke nombor 7 ni memang ada sumpahan? 🙂


[Tertiris]: Rekaan HUAWEI Mate 30 Lite Terdedah, Persis HUAWEI Mate 20X Dengan Sistem 4 Kamera

Demam menantikan siri peranti terbaharu HUAWEI Mate 30 pastinya sangat dinantikan oleh peminat jenama ini. Siri ini dikatakan akan dilancarkan sekitar Oktober namun melalui satu maklumat tertiris, gambar salah satu peranti dari siri ini iaitu HUAWEI Mate 30 Lite telah terdedah.

Bukan hanya gambar, tetapi beberapa spesifikasi peranti ini dilihat turut tertiris. Bakal tampil dengan skrin 6.26 inci dan hadir dengan skrin berlubang di bahagian atas sebelah kiri. Turut dikatakan bakal dipadankan memori yang baik iaitu 8GB RAM dan storan sehingga 256GB.

Menurut maklumat tersebut, peranti ini turut dihadirkan dengan 4 kamera iaitu 48MP + 8MP + 2MP + 2MP. Turut tampil dengan kapasiti bateri sebesar 3900mAh.

Turut dipercayai peranti ini akan dipasarkan di China dan dikenali sebagai HUAWEI Nova 5i Pro. Jadi sama-sama kita nantikan kehadiran peranti ini yang bakal menjengah pasaran.


Redmi Note 7 Mendarat! 48MP + 5MP Kamera Harga Bermula RM679

Sekian lama mengacah, hari ini Redmi secara rasminya melancarkan telefon pintar terbaru mereka iaitu Redmi Note 7 untuk pasaran Malaysia. Lebih mengujakan apabila peranti ini ditawarkan pada kadar harga yang sangat mampu milik iaitu bermula RM679 seunit.

Redmi Note 7 membawakan rekaan moden diperbuat daripada kaca premium bersama logo Redmi di belakang. Ia menampilkan rekaan takuk kecil dipanggil, “Dot Drop” dengan skrin 6.3″ IPS LCD FHD+ (2340×1080) – Corning Gorilla Glass 5 sebagai perlindungan utama.

Ia dikuasakan oleh cip pemproses Snapdragon 660 AIE dan dibantu memori 3GB/4GB RAM bersama pilihan storan 32GB/64GB/128GB. Kapasiti bateri adalah 4,000mAh (USB Type-C) bersama sokongan Quick Charge 4.0. Redmi Note 7 menggunakan MIUI 10 berasaskan Android 9.0 Pie.

Dari segi penggambaran, Redmi Note 7 dilengkapi ketersediaan dwi kamera utama dengan lensa 48MP (f/1.8) + 5MP (f/2.2) serta kamera swafoto 13MP. Kedua-dua kamera ini ditanam sokongan teknologi AI antaranya AI Beautify, AI Portraits dan AI Scene detection.

Redmi Note 7 hadir dengan dimensi 159.2 x 75.2 x 8.1mm bersama berat 186g. Peranti ini ditawarkan dalam tiga pilihan warna iaitu Neptune Blue, Nebula Red dan Space Black. Bagi yang berminat, boleh beli dengan tawaran harga RM679 bagi versi 3GB + 32GB ROM, RM799 bagi versi 4GB + 64GB ROM dan RM949 bagi versi 4GB + 128GB ROM.

Jualan pertama bermula pada 27 Mac 2019, lebih mengujakan Redmi turut menawarkan jaminan 18 bulan untuk peranti ini.


Giliran Meizu Pula Mengumumkan Peranti Yang Menerima Android Nougat

Syarikat Meizu yang telah melancarkan beberapa peranti termasuk flagship baru Pro 6 Plus pada12 April yang lepas, kini telah menyenaraikan model-model yang akan menerima kemas kini Android Nougat.

Pengguna yang menggunakan model M3 Max, M3 Note, M5 Note, MX6, Pro 5, Pro 6s, Pro 6 dan akhir sekali Pro 6 Plus, akan menerima Android Nougat mulai esok menerusi versi Beta, manakala versi rasmi pula akan dikeluarkan dalam 3 fasa, bermula 10 Julai untuk fasa pertama, seterusnya 17 Julai bagi fasa kedua dan akhir sekali pada 31 Julai.

Pada masa yang sama, Meizu juga menyambut ulang tahun ke-5 sistem OS Flyme mereka. Walaupun kemas kini ini tidak membawakan Android O, tetapi Android N pastinya tidak kurang hebat apabila dimuat turun kelak.


Apple Mematenkan Teknologi Untuk Mengawal Kamera Anda

Buat pengguna produk Apple, pada masa hadapan anda berkemungkinan besar tidak dapat lagi mengawal sepenuhnya penggunaan kamera anda. Ini kerana Apple sudah memfailkan paten teknologi yang menghadkan penggunaan kamera pada kawasan-kawasan tertentu.

Teknologi ini menggunakan gelombang inframerah yang dipancarkan pada kawasan-kawasan yang dilarang melakukan rakaman video, gelombang tersebut kemudiannya akan diterima secara automatik oleh peranti dan akan membekukan penggunaan kamera peranti di kawasan tersebut.

Teknologi ini berkemungkinan besar akan digunakan ketika konsert hiburan bagi mengelakkan rakaman tidak berbayar, ini kerana nama-nama besar industri hiburan sudah mula melihat bahawa video konsert dan acara hiburan mampu menjana pendapatan dan mereka ingin memaksimakan pendapatan mereka melalui servis video berbayar. Selain itu ia juga mungkin akan digunakan ketika acara-acara sulit berkaitan kerajaan dan keselamatan.

Bagaimana pula pendapat anda, haruskah Apple menyekat pengguna dari kawalan penuh terhadap kamera yang mereka miliki?


AKAN DATANG!!! Nubia Red Magic 3 Bakal Diperkenalkan Di Malaysia – Peranti Gaming SD855 + 12GB RAM + 5,000mAh Bateri

Satu lagi berita baik khas kaki gaming!!! Peranti gaming Nubia Red Magic 3 yang sebelum ini telah dilancarkan di luar negara, kini mendapat pengesahan rasmi dari Nubia Malaysia menerusi Facebook mereka, ia bakal menjelang ke pasaran Malaysia.

Seperti ramai yang kenali, Red Magic 3 mempunyai tarikan menarik di mana ia hadir bersama cip pemproses Snapdragon 855 di bawah sokongan 12GB RAM dan 256GB ROM, di samping kipas penyejuk yang berpusing pada kadar 14,000 rpm bagi mengelakkan kepanasan semasa bermain permainan juga disediakan.

Red Magic 3 menggunakan paparan skrin 6.65 inci dengan fresh rate 90Hz, kamera tetap mengikut permintaan pasaran di mana 48MP dibekalkan dengan sokongan rakaman video 8K untuk kamera utama, sementara kamera swafoto beresolusi 16MP.

Ketahanan bateri tidak mengecewakan kerana bateri sebesar 5,000mAh bersama sokongan pengecasan pantas 27W jenis USB-PD telah disediakan dalam Red Magic 3. Khabar angin mengatakan peranti ini akan dijual pada harga RM1,899, adakah benar kita nantikan pengumuman rasmi dari pihak Nubia Malaysia.


Automation Anywhere Melantik Eksekutif Jualan untuk Menerajui Pertumbuhan Awan RPA Besar-besaran di Seluruh Asia Pasifik dan Jepun

Mantan Ketua Pegawai Operasi Dell EMC bakal memimpin usaha transformasi digital pelanggan di APJ

SAN JOSE, California, 23 Jun 2021 /PRNewswire/ — Automation Anywhere, peneraju global dalam Automasi Proses Robotik (RPA) awan, hari ini mengumumkan pelantikan Dmitri Chen sebagai Naib Presiden Eksekutif Jualan syarikat untuk rantau APJ (Asia Pasifik dan Jepun).

Dmitri membawa pengalaman kepimpinan teknologi selama lebih dua dekad ke dalam Automation Anywhere, yang merangkumi perisian, perkakasan dan perkhidmatan di syarikat awam dan swasta termasuk Dell EMC sebagai Ketua Pegawai Operasi di APJ. Terkini, beliau merupakan Naib Presiden Eksekutif dan Pengurus Besar APJ di New Relic, sebuah platform kebolehcerapan berasaskan awan.

Dengan jawatan baharu ini, beliau akan mempercepat pertumbuhan RPA awan syarikat di seluruh rantau untuk mendayakan pelanggan dalam memulakan dan meningkatkan proses perjalanan automasi mereka dengan pantas memandangkan semakin banyak organisasi yang beralih kepada model penghantaran automasi awan.

Automation Anywhere telah membezakan dirinya daripada semua vendor RPA yang lain dengan satu-satunya platform automasi perusahaan Automation 360 didayakan AI serta natif awan di dunia iaitu AARI, yang membawakan pengalaman pengguna kepada perusahaan melalui antara muka bot ke manusia, memudahkan tugas harian dan dengan satu pakatan strategik bersama Google Cloud.

“Dengan adanya veteran industri transformasi digital yang berpengalaman dalam pasukan, kami membolehkan lebih ramai pelanggan di APJ memanfaatkan awan RPA dan automasi pintar,” kata Chris Riley, Ketua Pegawai Hasil, Automation Anywhere. “Saya gembira mengalu-alukan kedatangan Dmitri untuk membina momentum pasaran ketika kami menuju ke arah fasa pertumbuhan seterusnya di rantau ini.”

Sebelum menyertai New Relic, Dmitri merupakan seorang veteran berpengalaman selama 20 tahun di Dell EMC yang baru-baru ini berkhidmat sebagai Ketua Pegawai Operasi dan Naib Presiden Jualan Khusus untuk rantau APJ. Dengan jawatan ini, beliau bertanggungjawab memimpin pelanggan APJ dalam menelusuri inisiatif transformasi digital yang kritikal dan mendorong pertumbuhan melalui penerimagunaan portfolio teknologi syarikat.

Berinteraksi dengan Automation Anywhere:Layari laman web kami: automationany.comIkuti kami di Twitter: @AutomationAnywhTerokai bersama kami di Instagram: https://www.instagram.com/automation_anywhere/Berhubung dengan kami di LinkedIn:  https://www.linkedin.com/company/automation-anywhere

Tentang Automation Anywhere  Automation Anywhere ialah peneraju global dalam Automasi Proses Robotik (RPA) yang memberi kuasa kepada pelanggan untuk mengautomasikan proses perniagaan serba lengkap dengan bot perisian pintar–pekerja digital didayakan AI yang menjalankan tugas secara manual dan berulang, sekali gus menghasilkan keuntungan produktiviti yang dramatik, mengoptimumkan pengalaman pelanggan dan pekerja yang banyak terlibat. Syarikat ini menawarkan satu-satunya platform automasi natif awan dan berasaskan web yang menggabungkan RPA, kecerdasan buatan, pembelajaran mesin dan analisis, menghasilkan TCO yang lebih rendah, keselamatan yang lebih tinggi dan kebolehskalaan yang lebih pantas berbanding platform monolitik lama. Bot Store miliknya, merupakan pasaran pertama dan terbesar di dunia dengan lebih 1,200 penyelesaian automasi pintar prabina. Automation Anywhere telah menggunakan hampir 3 juta bot untuk menyokong beberapa perusahaan terbesar di dunia merentasi keseluruhan industri di lebih 90 buah negara. Untuk maklumat lanjut, sila layari www.automationanywhere.com.

Automation Anywhere dan AARI merupakan tanda dagangan/tanda perkhidmatan atau tanda dagangan/tanda perkhidmatan berdaftar Anywhere, Inc. di Amerika Syarikat dan negara-negara lain.

Keywords:  Computer Software Computer/Electronics Electronic Design Automation Personnel announcements


Computex 2019: ASUS ROG Perkenal Swift PG27UQX, Paparan Gaming Pertama Disertakan Dengan Mini LED, Beri Paparan Terbaik

ASUS Republic of Gamers (ROG) hari ini telah mengumumkan ROG Swift PG27UQX dengan G-SYNC Ultimate yang merupakan paparan gaming pertama yang direka dengan mini-LED technology yang pastinya mampu memberikan paparan 4K HDR yang terbaik disertakan dengan nisbah kontras yang sangat tinggi.

Swift PG27UQX telah menyertakan 2,304 mini LED ini ke dalam paparan peranti ini. Menerusi Mini LED ini, ia mampu melalui 576 kawasan pencahayaan.

Keupayaan mengawal local dimming adalah lebih tepat dan hal ini bermakna pemain boleh melihat perincian yang lebih teliti pada visual HDR. Ia juga mampu mengurangkan kesan Halo. Penggunaan tenaga juga dapat dikurangkan iaitu sekitar 7%.

ROG Swift PG27UQX mewarisi keupayaan Swift PG27UQ, termasuklah resolusi 4K UHD (3840 x 2160), kadar segar semula 144Hz, quantum-dot technology, wide DCI-P3 97% dan Adobe RGB 99% color gamut, sokongan NVIDIA® G-SYNC™ Ultimate, mengintegrasikan sokongan Auro Sync.

Swift PG27UQX turut memperkenalkan kawalan pintar kipas yang mana membolehkan untuk melaraskan kelajuan kipas secara terus pada paparan.

** Terima kasih atas Tajaan ASUS Malaysia ke Computex 2019


OPPO Menyambut Bulan Suci Ramadan – Potongan Harga Untuk A37 Dan Peraduan Fotografi

Sambutan bulan Ramadan dimeriahkan lagi dengan promosi potongan harga dari OPPO untuk model A37 dengan harga RM598 daripada RM728. Kempen ini diadakan untuk memberi pengguna membuat persiapan pada Hari Raya Aidilfitri nanti.

OPPO A37 memberikan pengalaman fotografi yang menarik dengan adanya kamera belakang 8 Megapiksel dengan sensor 1.4µm manakala kamera depan pula disediakan 5 Megapiksel yang mampu merakam gambar di bawah cahaya yang malap.

Tambahan pula, OPPO juga ingin memberi hadiah yang merupakan sebuah telefon pintar OPPO R9s Black Edition kepada pemenang dalam ‘O-club Photography Contest’ yang diadakan sepanjang bulan perayaan ini.

Kepada anda yang ingin memenangi OPPO R9s Black Edition boleh mengikuti langkah ini:-

Peserta yang mendapat ‘Like’ terbanyak akan membawa pulang satu unit OPPO R9s Black Edition. Selain itu, 5 peserta cabutan bertuah akan diberikan set fon telinga Bluetooth OBH-02 setiap seorang. Pemenang akan diumumkan pada 3 Julai 2017 di Facebook O-Club Malaysia.


OPPO Reno Rasmi Di Pasaran Tempatan Pada Harga RM1,999 – Pra-Tempahan Bermula ESOK!

OPPO secara rasmi memperkenalkan OPPO Reno untuk pasaran tempatan. Membawakan rekaan yang unik dengan gaya tersendiri bersama sejumlah penawaran terkini, kehadiran OPPO Reno pastinya mengubah norma dunia gajet!

OPPO Reno membawakan paparan bersaiz 6.4” AMOLED FHD+ (2340 x 1080 piksel) bersama rekaan kamera timbul yang direka khas seakan-akan ‘Shark Fin’. Peranti ini mempunyai nisbah skrin-ke-badan sebanyak 93.1%.

Untuk spesikfikasi dalaman, OPPO Reno dijana oleh pemproses Snapdragon 710 dan dibantu 6GB RAM bersama 256GB ROM. Peranti ini menggunakan sistem operasi ColorOS6 berasaskan Android 9 Pie.

Untuk kamera pula, peranti ini memiliki dwi kamera utama 48MP IMX586 (f/1.7) + 5MP (f/2.4) dengan dan kamera swafoto 16MP (f/2.0). Ciri-ciri penggambaran yang menarik termasuk juga Ultra Night Mode 2.0, Color Mapping, rakaman video 4K, Artistic portrait mode, Portrait Mode 2.0 dan Soft Light.

Melengkapinya, bateri berkapsiti 3,765mAh + VOOC 3.0 Flash Charge. Ciri menarik lain termasuk Hidden Fingerprint Unlock 2.0, Game Booster 2.0, NFC, Bluetooth 5.0 dan Dolby Atmos.

Tersedia dalam dua pilihan warna menarik seperti Jet Black dan Ocean Green, OPPO Reno ditawarkan pada harga RM 1,999 (6GB + 256GB ). Ketersediaan pra-tempahan dibuka bermula 17 – 27 Mei 2019.

Setiap pra-tempahan didatangkan dengan hadiah eksklusif bernilai sehingga RM437, termasuk Smart Battery Casing (RM199), jaminan waranti tambahan (12 bulan) dan pelindungan skrin (12 bulan) yang bernilai RM119!

Bagi yang berminat, anda boleh memilikinya menerusi beberapa saluran beberapa saluran berbeza termasuk OPPO Concept Store, pengedar-pengedar rasmi OPPO, OPPO Online Store, Lazada dan Shopee.

Sekadar makluman, pelancaran hari ini merupakan OPPO Reno untuk versi standard. Pun begitu, kejutan tidak hanya terhenti di sini. Sebaliknya, OPPO bakal memperkenalkan edisi khas OPPO Reno 10x Zoom pada 27 Mei 2019. Stay tuned!


Sertai HUAWEI Steps Challenge – Berpeluang Bawa Pulang HUAWEI P30 Pro & Baucar Eksklusif Bernilai Hingga RM550!

Hai gais! Jom ramai-ramai sertai HUAWEI Steps Challenge bagi merebut pelbagai hadiah menarik – termasuk HUAWEI P30 Pro dan baucar eksklusif bernilai hingga RM550! Seronoknya! Seronoknya! Tapi bagaimana?

Korang hanya perlu mengaktifkan aplikasi HUAWEI Health pada peranti mudah alih HUAWEI dan rekod kiraan langkah harian! Challenge bermula HARI INI hingga 31 Ogos! Kemudian, kongsikan setiap rekod jejak langkah harian korang di laman Facebook dan kongsikan pengalaman menggunakan aplikasi tersebut.

Korang juga mempunyai peluang besar untuk menang hadiah menarik berupa HUAWEI P30 Pro, HUAWEI Watch GT, HUAWEI Band 3 and HUAWEI Body Fat Scales menerusi “Comment Post Challenge”. Makin banyak korang kongsi, makin besar peluang nak memang oiii!

Seramai 1,000 pengguna pertama yang mencapai 100,000 langkah pada Ogos ini dan berkongsi rekod kiraan langkah mereka di laman Facebook HUAWEI Mobile Services akan memenangi baucar dalam talian HUAWEI Watch GT bernilai RM150.

Seterusnya, baucar HUAWEI Health Pouch bernilai RM400 akan diberikan apabila pengguna mencapai dan berkongsi rekod 200,000 langkah sepanjang tempoh challenge. Untuk makluman, baucar hanya dah digunapakai di HUAWEI Official Online Store sahaja. Nak sertai? KLIK PADA PAUTAN INI!


Imej ‘Bocor’ Moto G5 Plus

Pada bulan Mac nanti, Lenovo dijangkakan akan memperkenalkan model terbaru bagi barisan smartphone Moto mereka. Namun sebulan lebih sebelum ia dilancarkan secara rasmi, satu gambar media rasmi sudah pun dibocorkan ke Internet yang memperlihatkan rupa hadapan dan belakang peranti ini.

Imej tersebut dimuat naik seorang pengguna Weibo yang juga memberikan sedikit spesifikasi asas Moto G5 Plus. Menurut beliau, peranti tersebut bakal memiliki:-


[ Ura-Ura ] iPhone XR 2 Menyokong Kapasiti Bateri 5% Lebih Besar Daripada iPhone XR?!

iPhone XR merupakan peranti Apple yang paling digemari pada tahun 2018, berbanding iPhone XS dan XS Max yang lebih tinggi spesifikasinya. Sebab utama adalah pilihan warna yang lebih ceria dan ketahanan bateri yang sangat memuaskan.

Kini tersebar dari media Korea, thelec bahawa iPhone XR 2 baharu akan dilengkapi dengan kapasiti bateri yang lebih besar iaitu 3110mAh berbanding iPhone XR yang hanya berkapasiti 2942mAh.

Peningkatan sebanyak 5% ini bermakna peranti baharu ini mempunyai ketahanan bateri yang lebih lama. Adakah benar berita ini, kita saksikan perasmian iPhone yang akan datang.


HUAWEI Masih Menerima Sokongan Besar Di Malaysia! Kenapa? Jualan Produk Flagship Masih Baik!

Walaupun isu sekatan perdagangan antara HUAWEI dan Amerika Syarikat menjadi perbualan hangat dan isu semasa di seluruh dunia, namun jenama ini masih menerima sokongan besar dari pasaran Malaysia.

Ini dapat dibuktikan melalui peningkatan jualan peranti flagship siri P30 di kalangan pengguna tempatan, jelas nampak pengguna tempatan tetap yakin dan puas hati terhadap produk HUAWEI.

Tambahan lagi, juga mendapat pengiktirafan oleh Perdana Menteri Malaysia, Tun Dr Mahathir Mohamad bahawa Malaysia akan terus menggunakan teknologi HUAWEI pada persidangan Future of Asia baru-baru ini di Jepun.

Pelbagai tindakan menunjukkan sokongan pengguna terhadap HUAWEI telah pun dikongsikan ke sosial media, termasuk yang paling heboh adalah pemilik restoran menawarkan promosi istimewa khas pengguna dan pekerja HUAWEI apabila mereka menjamu di restoran tersebut.

Perdana Menteri berkata kajian serta pembangunan yang dilaksakan oleh HUAWEI sangat memberi impak dan besar berbanding kemampuan keseluruhan Malaysia, oleh itu haruslah memanfaatkan teknologi mereka sebanyak mungkin.

Berdasarkan ucapan beliau, nampaknya inovasi dan kemajuan HUAWEI dalam teknologi menjadi sebab utama beliau menerima dan menyokong HUAWEI di Malaysia.

Inovasi teknologi 5G bakal mencetus di seluruh dunia, dan Perdana Menteri menyatakan minat serta keyakinannya apabila beliau menerima panggilan 5G pertama di Malaysia menggunakan Huawei Mate 20X 5G di pameran 5G bertempat di Putrajaya sebelum ini. Setakat ini, HUAWEI telah menandatangani sehingga 40 kontrak perniagaan dengan beberapa pengendali di seluruh dunia berhubung dengan pembangunan 5G.

Beberapa bulan lagi, HUAWEI telah memperkenalkan peranti pintar 5G yang boleh dilipat iaitu HUAWEI Mate X, serta pelbagai produk inovatif termasuk Siri Matebook pada acara MWC 2019.

Dalam pada itu, beberapa penambahbaikan dan ciri-ciri khas seperti kamera tertutup pada MateBook X Pro serta “One Tap to Share” pada barisan komputer riba mereka juga merupakan inovasi ciptaan khas dari mereka.

Siri P30 bukan sahaja mampu menyokong 50x zoom atau merakam pada keadaan low-light, bahkan ia juga mempunyai ciri-ciri menarik seperti rakaman Dual-View Video, di samping hadir dengan rekaan moden serta warna menarik seperti Sunrise Amber dan Breathing Crystal. Gabungan luaran dan dalaman yang sempuran lebih mudah untuk jatuh cinta padanya.

Untuk mengetahui lebih lanjut, layari SIRI P30

Walaunpun isu sekatan perdagangan menyebabkan penarikan semula lesen Android terhadap HUAWEI, tetapi tidak membawa sebarang masalah pada peranti yang sedia ada di pasaran.

Pihak HUAWEI juga menyeru pengguna mereka tidak perlu risau, kerana ada jalan penyelesaian dari mereka. Salah satu berita baik adalah HUAWEI Mate 20 Pro telah kembali tersenarai pada laman rasmi Android Q Beta.

Sentiasa memberikan perkhidmatan pelanggan yang baik adalah wajib dikekalkan oleh semua syarikat, dalam hal ini HUAWEI tetap menjaga pelanggannya dengan melancarkan kempen HUAWEI Service Day.

Dalam menghadapai isu sekatan perdagangan Amerika Syarikat, HUAWEI tetap menunjukkan keupayaan dan kesediaan mereka terhadap isu ini. Dengan adanya kata-katadari Perdana Menteri Tun Dr Mahathir, secara langsungnya memberi lebih keyakinan pada jenama ini untuk terus menawarkan teknologi yang lebih bagus dan manfaat kepada pengguna Malaysia.

Sekiranya ada yang berminat, jangan ragu-ragu lagi! Kunjungi kedai HUAWEI terdekat anda hari ini.


Maxis Menawarkan Samsung Galaxy Note 7?!

Maxis menjanjikan sesuatu yang hebat melalui laman web mereka! Berdasarkan imej yang tertera pada laman web tersebut, kami menjangkakan bahawa peranti yang bakal ditawarkan Maxis adalah Samsung Galaxy Note 7 yang tidak lama lagi akan dilancarkan. Mungkin Maxis sudah merangka pelan pasaran untuk peranti tersebut melalui pakej telekomunikasi mereka.

Kepada mereka yang berminat untuk mengetahui dan mengikuti lebih lanjut mengenai promosi ini, anda boleh mendaftar diri , selepas itu segala maklumat terbaru akan dihantar oleh Maxis terus ke e-mel anda.


AnyMind Group umum pemenang cabaran TikTok #YoungCreators MDEC

KUALA LUMPUR, Malaysia, 10 September 2020 /PRNewswire/ — AnyMind Group, sebuah syarikat teknologi dalam industri pemasaran, hiburan, HR dan terus-ke-pengguna, melalui jenama pemasaran pempengaruhnya, CastingAsia, bersama-sama Malaysia Digital Economy Corporation (MDEC), mengumumkan 10 pemenang Cabaran TikTok #YoungCreators yang diadakan bersempena dengan Gerakan #SayaDigital MDEC.

Selain daripada memenangi hadiah bernilai sehingga RM60,000, pemenang akan mengikuti program yang ditawarkan oleh CastingAsia yang merangkumi latihan dan sumber untuk melengkapi mereka dengan keupayaan untuk membangunkan lagi kehadiran digital mereka pada platform media sosial seperti TikTok, YouTube, Instagram dan Facebook.

Lima peserta yang menunjukkan prestasi terbaik juga akan mengikuti program selama enam bulan lagi, yang mana AnyMind Group akan memanfaatkan sumber selanjutnya termasuk sumber penerbitan kandungan daripada CastingAsia Creators Network dan AnyMind D2C for Influencers untuk membolehkan pemenang mengkonsepsikan, mencipta dan melahirkan jenama dan barangan mereka sendiri.

“Inisiatif #YoungCreators ialah satu usaha kolaboratif awam-swasta yang bertujuan untuk menggalakkan kemahiran digital dalam kalangan belia untuk menonjolkan daya kreativiti mereka dan membangunkan perangkuman bagi melahirkan rakyat Malaysia berkemahiran digital. MDEC gembira dapat melihat pencipta Malaysia muda ini menginovasi kandungan yang menginspirasikan dan kami berharap agar pada suatu ketika mereka akan dapat menukarkan daya kreativiti mereka menjadi peluang untuk mendapatkan mata pencarian atau meningkatkan kemahiran kebolehgajian mereka. Saya ingin mengucapkan terima kasih kepada semua rakan kongsi dan mengucapkan tahniah kepada pemenang Cabaran TikTok #YoungCreators,” kata Ketua Pegawai Eksekutif MDEC Pn Surina Shukri.

Lee Chin Chuan, Pengurus Negara Malaysia, AnyMind Group, berkata: “MDEC berhadapan dengan dorongan yang kuat ke arah memajukan ekonomi digital dan ia juga merupakan sesuatu yang amat kami hargai di AnyMind Group. Kami berusaha untuk memperkasa bakat yang hebat ini dengan menyingkirkan sempadan mereka untuk menjadi pencipta digital yang luar biasa dan membolehkan mereka menjadi inspirasi buat keluarga, rakan taulan, pengikut dan sesama rakyat Malaysia.”

Ditubuhkan pada April 2016, AnyMind Group ialah sebuah syarikat teknologi yang beroperasi dalam industri pemasaran, hiburan, HR dan D2C. Setakat ini, AnyMind Group telah mengumpul jumlah dana sebanyak US$62.3 juta, daripada pelabur-pelabur termasuk (tetapi tidak terhad kepada) LINE, Mirai Creation Fund, VGI, Japan Post Capital dan JAFCO Asia. AnyMind Group mempunyai lebih 750 kakitangan merentas 17 pejabat dalam 13 pasaran termasuk Singapura, Thailand, Indonesia, Vietnam, Kemboja, Malaysia, Filipina, Hong Kong, Taiwan, Tanah Besar China, Jepun, India dan Emiriah Arab Bersatu.

Keywords: Advertising Computer/Electronics Multimedia/Online/Internet Social Media Workforce Management/Human Resources Awards


HUAWEI Mampu Hasikan Pengecasan Pantas Sehingga 200W??!!

Ada sesuatu yang menarik apabila Richard Yu mendakwa bahawa HUAWEI bersedia menghasilkan pengecasan pantas sehingga 200W!!!

Menurut beliau, pengecasan pantas 200W hanya untuk bateri dengan kapasiti yang besar.

Pada ketika ini, HUAWEI sudah tampil dengan pengecasan pantas 66W. Jadi, sama-sama kita nantikan perkembangan berita ini.


Reviu Eksklusif: Prestasi Ditingkatkan Sepenuhnya! Kolaborasi Multi-Skrin HUAWEI MateBook D 15 2021 Meningkatkan Kecekapan kerja!

Baru-baru ini, HUAWEI telah mengusahakan dalam pasaran komputer riba dan sentiasa melancarkan produk baru secara berterusan supaya lebih banyak pengguna dapat menggunakan peranti pintar HUAWEI dan menikmati ekosistem HUAWEI untuk mengatasi keperluan harian dan kerja pengguna. Sekarang, admin mempunyai HUAWEI MateBook D 15 2021 yang terbaru. Versi terbaru ini telah meningkatkan lagi prestasi konfigurasinya. Jom reviu dan melihat apakah yang begitu istimewa dan hebat mengenai versi baru komputer riba ini!

Penampilan HUAWEI MateBook D 15 2021 meneruskan reka bentuk model 2020. Peranti ini ringkas dan bergaya. Walaupun diperbuat daripada aloi aluminium, peranti ini masih sangat ringan dan langsing. Ketebalan hanya 16.9mm dan beratnya hanya 1.56kg.

Komputer riba mempunyai konfigurasi yang sangat komprehensif. Terdapat dua bicu USB 2.0 dan bicu fon kepala 3.5mm di sebelah kanan. Terdapat antara muka USB-C, USB 3.2 Gen 1 dan HDMI yang menyokong pengecasan pantas 65W di sisi lain.

Reka bentuk papan kekunci komputer riba sama seperti generasi sebelumnya. Jarak kekunci memberi pengalaman menaip yang selesa, permukaan kekunci rasa agak baik dalam sentuhan dan dapat mengekalkan kelancaran papan kekunci.

Yang perlu disebutkan bahawa MateBook D 15 2021 mengekalkan reka bentuk kamera pop up dalam generasi sebelumnya yang tersembunyi di bahagian atas dan tengah kawasan butang. Peranti ini boleh tekan butang tersebut boleh hidup atau tutup mengikut keperluan korang untuk melindungi privasi.

Di samping itu, suis kuasa di kanan atas papan kekunci menggabungkan pembaca cap jari. Pengguna dapat memasukkan data cap jari terlebih dahulu. Selepasnya, korang hanya perlu menekan suis kuasa untuk segera menghidupkan telefon dan log masuk ke laman utama, bukan sahaja menjimat masa, bahkan keselamatan komputer riba juga terjamin.

MateBook D 15 2021 telah ditingkatkan dalam ukuran dan parameter skrin. Skrin 15.6 inci mempunyai resolusi yang berdefinisi tinggi 1920 × 1080, dan bingkai 5.3 mm yang sempit membawa nisbah skrin-ke-badan 87%, menyediakan pandangan yang lebih luas. Di samping itu, skrin ini juga menambah teknologi peredupan DC untuk mencegah layar berkedip dan melindungi mata pengguna. Sudah tentu, peranti ini bukan sahaja menyediakan kandungan paparan yang sangat halus dan jelas,  bahkan juga ketepatan warna dan pembiakannya sangat tinggi.

Bagi pengguna yang perlu bekerja di depan komputer untuk masa yang panjang mudah rasa keletihan mata, tetapi skrin MateBook D 15 2021 telah memperoleh sijil pengurangan cahaya biru TÜV Rheinland, jadi mata korang pasti dapat dilindungi~

Bagi peningkatan prestasi, peranti ini dilengkapi dengan pemproses Intel Core generasi ke-11 yang terbaru. Pemproses ini menggunakan proses SuperFin 10nm serta CPU empat teras dan lapan utas untuk memberi sehingga 31% prestasi multi-utas, memastikan prestasi yang lebih tinggi dan pengalaman pengguna yang lebih baik. Pada masa yang sama, komputer riba ini juga dilengkapi dengan kad grafik Intel Iris Xe generasi baru, 164.7% lebih kuat daripada sebelumnya. Peranti ini dapat mengatasi keperluan multi-tasking dari segi multimedia, mempunyai built-in memori 16GB dan ruang penyimpanan SSD 512GB, jadi tidak ada masalah dengan operasi harian, tugas memproses data, atau bermain permainan.

MateBook D 15 2021 juga dilengkapi dengan kipas sirip hiu ultra tipis 0.2mm yang dapat meningkatkan pelesapan haba hingga 24%. Oleh itu, komputer riba tetap sejuk, tentunya tidak akan ada bunyi kipas yang mengganggu korang. Lebih-lebih lagi, komputer riba juga telah bergabung dengan teknologi rangkaian Wi-Fi 6. Korang dapat menikmati kelajuan rangkaian yang 2.7 kali lebih cepat daripada komputer riba generasi sebelumnya. Yang ini bermaksud korang dapat memuat naik dan memuat turun fail pada kelajuan setinggi 2.4 Gbps.

Di samping itu, dalam beberapa senario penggunaan komputer riba yang berat seperti sejumlah besar penyesuaian gambar, klip video atau permainan, pengguna dapat mengaktifkan mod tenaga tinggi (Turbo mode) yang ditingkatkan dengan menekan kekunci Fn + P, dan komputer riba ini akan memasuki “output penuh” setelah menghidupkannya. Kadar bingkai permainan bukan sahaja boleh mencapai melebihi 120FPS pada resolusi tertinggi dan kualiti gambar tertinggi, bahkan juga memastikan operasi yang sangat lancar. Sekiranya komputer riba berada dalam mod standard umum (Balanced mode), korang dapat menguruskan penggunaan kuasa bateri, sambil mengurangkan bunyi kipas.

Selain perkakasan dan prestasi yang disebutkan di atas, HUAWEI MateBook D 15 2021 juga terdapat fungsi HUAWEI Share yang unik! Korang hanya perlu memegang telefon bimbit HUAWEI dan menyentuhnya di pad sentuh supaya skrin telefon bimbit boleh dipaparkan ke komputer riba. Walaubagaimanapun, korang juga dapat membuka sebanyak 3 aplikasi mudah alih yang berbeza pada komputer riba pada masa yang sama untuk memudahkan korang menangani beberapa tugas pada masa yang sama dan meningkatkan kecekapan kerja. Fungsi ini merupakan salah satu bahagian yang dipertingkatkan kali ini~

Sekiranya terdapat fail di telefon yang akan dipindahkan ke komputer riba, korang hanya perlu memilih fail yang relevan di skrin telefon, kemudian seret dan lepaskan ke komputer riba, memang mudah! Di samping itu, sebarang panggilan boleh diterima terus di komputer riba. Walaupun korang sibuk, korang tidak akan melepaskan panggilan yang penting. Korang tidak perlu mengangkat telefon untuk menjawab panggilan,boleh terus menaip semasa korang berada dalam panggilan telefon.

MateBook D 15 2021 mempunyai kapasiti bateri 42 Wh yang terbina dalam, dapat memberi jangka hayat bateri yang tahan lama bagi korang. Di samping itu, komputer riba ini juga menyokong teknologi pengecasan pantas 65W, dapat digunakan selama 2 jam setelah 15 minit pengecasan pantas. Walaupun begitu, admin percaya banyak orang akan menganggap peranti ini agak menyusahkan semasa membawa pengecas berat setiap kali korang keluar, betul? Jangan risau! Pengecas USB-C 65W yang dilengkapi dengan MateBook D 15 2021 cukup kecil dan ringan sehingga mudah disimpan di dalam poket korang, dan juga dapat mencapai SuperCharge untuk telefon bimbit HUAWEI korang!

Komputer riba siri HUAWEI MateBook D selalu mempunyai prestasi yang sangat baik. MateBook D 15 2021 yang terbaru telah ditingkatkan dalam semua aspek, sama ada untuk pekerja pejabat atau pelajar. Peranti ini membawa banyak fungsi yang membawa kemudahan untuk penggunaan harian termasuk fungsi HUAWEI Share dan fungsi kolaborasi  multi-skrin! Fungsi-fungsi ini dapat memainkan peranan yang baik dalam kerja, bukan sahaja dapat lebih fokus pada kerja, juga membantu korang menyelesaikan lebih banyak tugas dalam masa yang sama. Oleh itu, korang tidak perlu risau akan terlepas maklumat yang penting. Selain itu, terdapat satu bahagian lain yang menarik tentang MateBook D 15 2021, iaitu badannya benar ringan. Walaupun peranti ini adalah komputer riba 15.6 inci, tetapi beratnya tidak seberat yang dijangkakan. Peranti ini memang lebih ringan dan senang untuk dibawa keluar.

Harga HUAWEI MateBook D 15 2021 adalah RM3899. Pengguna boleh membelinya di HUAWEI Store Online, HUAWEI Experience Stores dan HUAWEI Partner Store, serta mendapatkan hadiah bernilai RM498 (sehingga bekalan terakhir). Korang juga boleh pergi ke SenHeng, Harvey Norman, SenQ atau Courts untuk membeli komputer riba ini~ Untuk maklumat lebih lanjut mengenai komputer riba, sila lawati laman web rasmi HUAWEI Malaysia.


Reviu Eksklusif: Sony Xperia X VS Xperia X Compact, Abang Lawan Adik

HARGA :
XPERIA X RM2,199 I XPERIA X COMPACT RM1,999

Sony Xperia X Compact baru sahaja dilancarkan di negara kita bersama-sama model flagship terbaru Sony, iaitu Xperia XZ. Model X Compact yang bersaiz 4.6 inci merupakan versi mini kepada model Xperia X yang telah pun dilancarkan sebelum ini. Di dalam saiz faktor yang lebih kecil, ia masih menawarkan persamaan dengan model Xperia X dan di samping itu mempunyai beberapa perbezaan berbanding “abang‘nya. Kami ada sediakan ulasan untuk anda melihat perbandingan dan perbezaan di antara Xperia X Compact dan juga Xperia X.

Aspek fizikal merupakan perbezaan ketara yang dapat kita lihat di antara kedua-dua model. Xperia X Compact mempunyai saiz yang lebih kecil berbanding Xperia X, oleh itu Xperia X Compact lebih mudah dikendalikan dengan satu tangan dan amat selesa ketika digenggam. Jika dilihat dari sisi, Xperia X Compact lebih tebal sedikit berbanding Xperia X, namun perbezaan ini tidaklah terlalu besar sehingga menimbulkan ketidakselesaan, bagi kami Xperia X Compact lebih mudah dan selesa dipegang.

Selain dari saiz, kemasan yang digunakan pada kedua-dua model ini juga berbeza. Kemasan jenis metallic digunakan pada Xperia X manakala Xperia X Compact pula mempunyai kemasan ala seramik. Kedua-dua kemasan ini tidak terlalu licin dan peranti masih boleh dipegang dengan selesa tanpa perlu risau akan terlepas dari genggaman. Walaupun begitu, kemasan ala seramik pada Xperia X Compact sangat mudah menunjukkan kesan cap jari, minyak dan juga lebih mudah calar, jadi kami perlu kerap mengelap panel peranti ini dan jika anda ingin mendapatkan Xperia X Compact, sila dapatkan sekali cover untuknya.

Selain dari aspek fizikal, Sony Xperia X dan Xperia X Compact juga sedikit berbeza dari segi spesifikasi. Terdapat sedikit pengurangan spesifikasi dilakukan pada Xperia X Compact dan terdapat satu tambah baik yang awesome diberikan pada model kompak ini, nak tahu? Teruskan membaca!

Pertama sekali kita lihat perbezaan dari segi kemampuan paparan. Xperia X nampaknya lebih hebat dari segi paparan di mana ia mempunyai paparan Full HD (1920 x 1080 piksel) berbanding Xperia X Compact yang hanya mempunyai paparan HD (1280 x 720 piksel). Saiz skrin yang kecil dan juga definisi yang rendah berbanding model “abang” mungkin akan menjadi sesuatu yang kurang digemari bagi mereka yang kerap menonton video melalui smartphone. Walaupun bersepesifikasi lebih rendah, Xperia X Compact masih lagi mampu memaparkan paparan yang jelas, jitu dan warna yang menyerlah.

Snapdragon 650 yang digunakan pada model Xperia X sekali lagi digunakan untuk Xperia X Compact, di samping itu kedua-dua model ini juga mempunyai kapasiti RAM yang sama. Ini bermakna sepatutnya tiada perbezaaan prestasi yang ketara di antara kedua-dua model, namun untuk mengesahkan teori ini, kami lakukan ujian benchmark pada kedua-dua model.

Seperti yang anda dapat lihat di dalam gambar, tidak banyak perbezaan skor direkodkan. Kedua-dua smartphone ini mampu mengendalikan tugasan normal sebuah smartphone, anda tidak akan mempunyai masalah untuk melancarkan aplikasi dengan pantas, bermain permainan terkini dan juga lain-lain.

Sambungan yang ada pada kedua-dua model Sony ini berbeza, Xperia X Compact lebih moden kerana dilengkapi sambungan USB Type C manakala Xperia X masih menggunakan MicroUSB. Lain-lain spesifikasi yang perlu anda tahu adalah kedua-dua model ini tidak berada di dalam kelas peranti kalis air, jadi sila berhati-hati jika anda berada berdekatan dengan kawasan air. Namun kedua-dua peranti tidak berkompromi dari segi keselamatan, Xperia X dan Xperia X Compact dilengkapi pengesan cap jari.

Tiada perbezaan di antara Xperia X dan Xperia X Compact dari segi perisian, kedua-dua peranti menggunakan versi Android yang sama iaitu Android Marshmallow 6.0.1. Peranti ini juga meneruskan konsep antaramuka Sony yang terbaru, di mana ia lebih cenderung kepada stock Android dan meminimakan aplikasi siap terbina. Xperia X dan X Compact juga merupakan beberapa peranti Sony yang berada di dalam rancangan naik taraf ke Android Nougat.

Ingat tak tadi kami ada sebutkan tentang tambah baik pada Xperia X Compact yang awesome? Tambah baik tersebut boleh anda jumpai pada bahagian kamera utama. Xperia X dan X Compact menggunakan lensa kamera utama yang sama, namun jika anda perhatikan dengan teliti pada bahagian setup lensa tersebut, terdapat perbezaan yang ketara pada teknologi kamera yang digunakan pada Xperia X Compact. Buat pertama kalinya Sony memperkenalkan setup kamera utama yang mempunyai 3 sensor, setup ini digunakan pada Xperia XZ dan Xperia X Compact.

Xperia X Compact hadir dengan sensor Exmor RS yang digunakan bagi menghasilkan gambar berkualiti tinggi dan sistem autofocus yang pantas. Laser AF sensor pula digunakan bagi mengesan kedudukan subjek di dalam keadaan low light, lantas memudahkan anda memfokus imej di dalam gelap dan menghasilkan tangkapan yang sempurna. Sensor ketiga adalah RGBC IR yang digunakan untuk mengesan warna dan menala cahaya yang masuk, hasilnya cahaya dalam gambar anda akan seimbang. Sepanjang mencuba kedua-dua kamera, secara kesuluruhannya kami rasakan gambar yang diambil dari Xperia X Compact lebih pantas, konsisten dan baik.

Pertandingan kamera utama nampaknya dimenangi Xperia X Compact. Namun bagaimana pula bagi mereka yang gila selfie? Jangan risau, kami juga telah melakukan perbandingan kamera hadapan Xperia X dan Xperia X Compact. Dari segi spesifikasi, Xperia X nampaknya mempunyai kelebihan dengan lensa  kamera 13 megapiksel manakala Xperia X Compact memiliki lensa kamera 5 megapiksel.

Sony Xperia X dan Xperia X Compact menawarkan pengalaman dan fungsi yang hampir sama, namun terdapat beberapa perbezaan yang akan menentukan pilihan akhir para pengguna. Jika anda seorang yang mementingkan kualiti kamera, kami mencadangkan Xperia X Compact, dan jikalau anda kaki YouTube atau kerap menghabiskan masa berjam-jam menonton video pada smartphone, Xperia X adalah pilihan yang lebih baik untuk anda kerana saiz paparan yang lebih besar dan resolusi yang lebih tinggi.


11street Membuka Tempahan Wiko View2 Pro Dengan Hadiah Bernilai RM318

11street hari ini mengumumkan kerjasama dengan pengeluar telefon pintar terkenal Perancis, Wiko yang menawarkan pra-tempahan telefon pintar terbaharu Wiko View2 Pro. Bermula hari ini sehingga 11 Jun 2018, pelanggan yang menempah peranti ini akan menerima kotak hadiah bernilai RM318.

Wiko View2 Pro dilengkapi skrin bertakuk 19:9 bersaiz 6-inci IPS LCD dengan resolusi HD+ yang dijana cip pemproses Snapdragon 450. Memori yang dimuatkan ialah 4GB RAM dan 64GB storan bersama sistem operasi Android 8.0 Oreo.

Kamera utama dimuatkan dengan gabungan dwi sensor 16 Megapiksel f/1.8 bersama bantuan LED flash. Kamera depan pula hadir dengan 16 Megapiksel f/2.0 dengan ciri penggambaran sudut lebar 120 darjah serta ciri keselamatan Face Unlock.

Perkakasan lain turut menempatkan bateri berkapasiti 3,000mAh dengan sambungan microUSB. Disamping itu, slot hibrid untuk kad SIM dan kad microSD disediakan bersama pada peranti ini.

Tanda harga untuk Wiko View2 Pro ialah RM999 dan setiap pembelian akan menerima kotak hadiah berupa fon kepala WiShake, powerbank 15,000mAh, dan pemacu OTG.

Untuk pra-tempah, anda boleh layari 11street bermula hari ini.


Nikmati Hadiah & Diskaun Bernilai Sehingga RM20000 Bagi Pembelian Produk OPPO Di Shopee Dari 12 Hingga 14 November!!

Ada sesuatu yang menarik, bermula dari 12 hingga 14 November, anda berpeluang menikmati promosi bagi O-fans di OPPO Shopee.  Hadiah dan diskaun bernilai lebih daripada RM20000 untuk dimiliki.

Sertai kempen Share & Get Vaucher dan berpeluang memenangi 50% Shopee Coin casback vaucher. Jemput 4 rakan untuk menyertai kempen ini. Baucar akan diberikan apabila anda berbelanja minima RM100 di OPPO Shopee.

Tersedia hanya pada 12 November, dapatkan tawaran baucar 50% bagi mana-mana produk OPPO tanpa minima perbelanjaan di OPPO Shopee. Juga pada 12 hingga 14 November ini, di antara jam 12 pagi hingga 2 pagi, dapatkan baucar bernilai RM120 ketika berbelanja di OPPO Shopee Store.

Pada 15 November, 3 orang O-Fans yang paling banyak berbelanja dalam 1 resit, berpeluang memenangi hadiah utama OPPo Reno 2 bagi pemenang utama dan OPPo Enco W31 bagi tempat ke-dua dan Remax Powerbank bagi tempat ketiga.


Realme Muncul Dengan Barisan Produk Baru – Kolaborasi Bersama Alan Walker Perkenal Realme Buds Wireless

realme Malaysia hari ini memperkenalkan barisan pakaian dan aksesori terkini keluaran mereka menerusi kerjasama Bwave bersama sepuluh lagi jenama terkemuka lain seperti Supecrew, DrMister, Lord, Kittieyiyi, Eversince, Eglaf, Playaz, Stoned, Nerd Unit dan Repulxe.

Penawaran terbaru realme terdiri daripada barangan edisi terhad seperti topi, tshirt, realme Buds wireless dan powerbank. Untuk topi dan tshirt ini mendapat sentuhan istimewa dan direka khas buat penggemar fesyen minimalis untuk kelihatan kemas, elegan dan tampil selesa – sekaligus pada masa sama menyuarakan personaliti tersendiri.

Selain itu, realme Buds Wireless adalah aksesori terbaru daripada realme dengan kerjasama pemuzik terkenal dunia iaitu DJ Alan Walker. Alan dan pasukan pakar penalaan akustik Realme bekerja keras menghasilkan aksesori ini dengan sokongan bass yang mendalam dan paling berkuasa menerusi teknologi Dynamic Bass Boost (DBB). realme Buds Wireless pastinya menyampaikan pengalaman audio terbaik terutama untuk muzik elektronik.

Kesemua produk ini bakal tersedia tidak lagi dan maklumat lanjut mengenaik harga akan diumumkan pada majlis pelancaran realme XT pada 30 Oktober ini. Lebih menarik, orang ramai juga berpeluang memenangi sejumlah ganjaran menarik berupa realme XT dan hadiah bernilai RM50,000 di realme Fashion Store, T-008 Third Floor, Mid Valley Megamall – bermula hari ini hingga 10 November 2019.


OnePlus 7 Hadir Dengan Storan Berasaskan UFS 3.0? Prestasi Lebih Pantas Dan Cekap

Pada ketika ini pelbagai pihak sudah mula berkongsi beberapa perkara menarik yang mungkin dihadirkan pada peranti terbaharu dari OnePlus iaitu siri OnePlus 7. Justeru 1 berita menarik juga kini terdedah mengenai penawaran storan bagi peranti ini.

Dalam satu Tweet dari CEO OnePlus, Pete Lau, telah mendedahkan bahawa peranti tersebut bakal dihadirkan dengan storan berasaskan UFS 3.0 yang menyaksikan ia merupakan antara peranti terawal yang menerima storan berkenaan.

Peranti pintar pada ketiaka ini kebanyakkannya menawarkan storan berasaskan eMMC. Apa yang menarik mengenai storan berasaskan UFS 3.0 ini adalah ia menawarkan kepantasan yang lebih laju berbanding eMMC ini dalam aspek menulis dan membaca data pada peranti yang mana sangat efisen ketika bermain permainan mudah alih dan aplikasi penyuntingan video dan sebangainya.

Dikhabarkan OnePlus 7 dan OnePlus 7 Pro bakal menjengah pasaran pada pertengahan Mei ini. Jadi sama-sama kita nantikan perkembangan terkini peranti berkenaan.


Samsung Perkenal Samsung Galaxy Tab S6 Lite – Hadir Dengan Kapasiti Bateri Sehingga 7040mAh!!!

Korang mesti terkejut apabila Samsung secara tiba-tiba telah mengumumkan peranti terbaharunya yang dikenali sebagai Samsung Galaxy Tab S6 Lite.

Tampil dengan spesifikasi yang menarik yang mana ia hadir dengan paparan skrin 10.4″ TFT yang memberikan paparan yang baik kepada pengguna.

Dari aspek dalaman pula, ia dihadirkan dengan pemproses Exynos 9611 dan dipadankan dengan memori sebesar 4GB RAM dan storan sebesar 64GB. Ia turut dihadirkan dengan sokongan kad mikro SD sehingga 1TB.

Kamera juga agak baik apabila ia dihadirkan dengan 8MP bagi kamera utama dan 5MP bagi kamera hadapan.

Kapasiti bateri sangat besar apabila ia dihadirkan dengan 7040mAh. Ia turut dipadanakan dengan sokongan stylus S-Pen.


A&S Membuka Pasaran Di Malaysia Dengan Menawarkan Beberapa Peralatan Rumah

Hot Gadgets Distribution Sdn Bhd sedia menawarkan produk audio daripada jenama JBL, Harman Kardon, dan AKG untuk pasaran Malaysia. Baru-baru ini dalam majlis pelancaran produk terbaru, mereka telah mengumumkan beberapa jenama telah dibawa masuk ke pasaran tempatan antaranya Ultimate Ears dan Geneva.

Jika Ultimate Ears dan Geneva lebih mengutamakan speaker muzik yang bersaiz kompak dan mudah dibawa, sebuah lagi jenama ini mungkin boleh dikategorikan sebagai peralatan elektrik untuk kegunaan di rumah yang dikenali sebagai A&S.

Buat masa ini untuk pasaran Malaysia, jenama A&S hanya menawarkan produk-produk seperti televisyen LED, bar bunyi, speaker, dan fon telinga. Untuk paparan hiburan A&S memperkenalkan TV LED dengan saiz 32-inci hingga 49-inci yang berharga RM799, RM1,099, dan RM1,399 seunit. Televisyen dengan skrin jelas ini dalam masa sama boleh digandingkan bersama sistem audio berkualti tinggi A&S untuk memberikan nilai hiburan ke tahap yang lebih tinggi.

Jadi untuk bahagian audio pula, pengguna boleh mendapatkan bar bunyi dengan saluran 2.1 atau bar bunyi tanpa wayar dan bar bunyi berteknologi Dolby Atmos masing-masing pada harga RM499, RM799, dan RM2,299 sebuah. Kesemua bar bunyi ini direka dengan rekaan minimalis serta moden sekaligus memberikan ruang didalam rumah tampak kontemporari.

Wakil A&S yang mana jenama di bawah payung Hot Gadgets turut mengumumkan bahawa Malaysia bakal menerima produk-produk lain seperti peti ais, mesin basuh dan pendingin hawa di masa akan datang. Bagaimanapun, tiada tarikh khusus diumumkan buat masa ini.

Bagi yang berminat untuk mendapatkan barangan A&S, anda boleh layari laman rasmi A&S di samping boleh mendapatkan maklumat lebih lanjut.


LTI Memperluas Hubungan Strategik dengan Amazon Web Services

– Perjanjian kerjasama strategik berbilang tahun ini akan mempercepat nilai dan inovasi pelanggan melalui transformasi digital

MUMBAI, India, 16 Jun 2021 /PRNewswire/ — Larsen & Toubro Infotech (BSE: 540005) (NSE: LTI), sebuah syarikat perundingan teknologi dan penyelesaian digital global telah memeterai perjanjian kerjasama strategik dengan Amazon Web Services (AWS).

LTI telah melancarkan unit awan baru-baru ini yang dikhususkan kepada AWS dan akan memberi tumpuan kepada penghijrahan dan pemodenan, beban kerja aplikasi SAP, analisis data dan Internet Benda (IoT) yang lengkap dengan nasihat, khidmat profesional dan kemampuan penyampaian LTI. Selain itu, LTI akan membangunkan pemecut canggih dan mencipta tawaran awan berfokuskan industri bagi sektor Perkhidmatan Perbankan dan Kewangan, Pembuatan, Peruncitan & CPG, Media & Hiburan, Teknologi Tinggi dan Insurans.

Sanjay Jalona, Ketua Pegawai Eksekutif & Pengarah Urusan LTI berkata, “Syarikat-syarikat mahukan kepantasan dan kecekapan apabila mereka menggunakan perkhidmatan awan bagi memperoleh kelebihan daya saing dan meningkatkan penglibatan pelanggan. Kerjasama dengan AWS akan membantu kami mencapai objektif ini dan mempercepat perkhidmatan serta penyelesaian kami untuk membina, memindahkan, mengurus, mengendali dan mengoptimumkan persekitaran AWS serta infrastruktur pelanggan kami.”

Siddharth Bohra, Ketua Pegawai Perniagaan & Ketua Unit Perniagaan Awan LTI berkata, “Kerjasama ini akan menyokong peningkatan amalan AWS LTI dengan kerjasama yang lebih terperinci dalam pembangunan produk dan perkhidmatan. LTI akan memanfaatkan pengalaman dan pengetahuannya yang mendalam untuk memacu transformasi digital yang serba lengkap bagi perusahaan global yang menggunakan penyelesaian industri, platform analisis dan perkhidmatan teknologi canggih yang dibina dan digunakan pada AWS.”

“Kami gembira dapat meningkatkan kerjasama kami dengan LTI,” kata Doug Yeum, Ketua Organisasi Rakan Global AWS. “Melalui kerjasama ini, LTI akan memperluas amalan AWS mereka untuk memberikan perkhidmatan kepada pelanggan global memandangkan para pelanggan ini ingin memanfaatkan perkhidmatan AWS bagi mempercepat transformasi digital mereka, berinovasi dengan kadar yang lebih pantas dan menyelesaikan masalah perniagaan yang paling mencabar.”

Bobby George, Naib Presiden Kanan & Ketua Pegawai Digital Carrier berkata, “Di Carrier, awan merupakan teras strategi transformasi digital kami dan memainkan peranan penting dalam memacu inisiatif perniagaan kami untuk mengembangkan segmen, menyampaikan produk dan perkhidmatan digital baharu serta meningkatkan pengalaman pelanggan. Dengan pengetahuan mereka yang mendalam tentang ekosistem Carrier dan kepakaran AWS yang kukuh, LTI merupakan rakan kongsi penting dalam perjalanan kami ini. Saya mengucapkan tahniah kepada LTI dan AWS atas kerjasama strategik yang mereka jalinkan dan berharap dapat mempercepatkan transformasi di Carrier. Semoga berjaya!”

Setelah mencapai kecekapan AWS dalam DevOps (Operasi Pembangunan), Penghijrahan, Data & Analisis, Perkhidmatan Kewangan, Pembelajaran Mesin, Beban Kerja Microsoft dan SAP, LTI telah melaburkan sejumlah besar dalam membangunkan kepakaran AWS.

LTI (NSE: LTI) ialah sebuah Syarikat perundingan teknologi dan penyelesaian digital global yang membantu lebih 400 pelanggan berjaya dalam dunia yang kian menumpu. Dengan operasi di 31 buah negara, kami berusaha keras untuk pelanggan kami dan mempercepat transformasi digital mereka dengan platform Mosaic LTI yang membolehkan perjalanan mudah alih, sosial, analitik, IoT dan awan mereka. Ditubuhkan pada tahun 1997 sebagai anak syarikat Larsen & Toubro Limited, warisan unik kami memberi kami kepakaran dunia nyata yang tiada tandingan untuk menyelesaikan cabaran perniagaan yang paling kompleks meliputi semua industri. Setiap hari, pasukan kami yang terdiri daripada lebih 35,000 warga LTI mendayakan pelanggan kami untuk meningkatkan keberkesanan operasi perniagaan dan teknologi serta memberikan nilai kepada pelanggan, pekerja dan para pemegang saham mereka. Ikuti kami di @LTI_Global

Keywords:  Computer Software Computer/Electronics Licensing/marketing agreements Data Analytics


U Mobile Mengajak Pelanggannya Ke Empat Konsert – Termasuk Ed Sheeran Malaysia Tour!

U Mobile sentiasa menghargai pelanggannya dengan memperkenalkan kalendar konsert ‘Unlimited Ideas Groove Calender’ yang akan menganjurkan empat buah konsert terdiri daripada Upfront, Urbanscapes, Good Vibes Festival termasuklah Ed Sheeran Malaysia Tour. Promosi menarik telah disediak khusus bagi para pelanggan U Mobile yang berminat.

Dalam pada masa yang sama, untuk pesta muzik U Mobile Urbanscapes yang berlansung bertemakan #RediscoverKL kali ini, ia menyediakan persembahan seni dan muzik termasuk Clean Bandit, Mew, Yellow Fang, KyotoProtocol.

Dalam pesta ini, anda boleh dapatkan tawaran eksklusif seperti:-

Pesta muzik U Mobile Upfront pula membawakan London Based-duo, Oh Wonder pada 19 Julai 2017 di The Bee, Publica. Jika sebelum ini menampilkan The Temper Trap, Grimes, The Vaccines. Selain itu, di Good Vibes Festival anda berpeluang untuk mendapatkan tiket giveaways, juga tiket masuk ke festival pada harga yang istimewa. Seterusnya, pelanggan U Mobile boleh mendapatkan pas eksklusif di mana pelanggan boleh melihat persembahan artis dan selebriti di belakang pentas.

Untuk keterangan lanjut mengenai pesta Good Vibes Festival dan Ed Sheeraan Malaysia Tour, anda boleh layari U Mobile yang mana akan dilancarkan pada bulan Jun 2017 nanti.


Locus memperoleh dana sebanyak $50 juta dalam pembiayaan Siri C yang diketuai oleh GIC dengan penyertaan daripada Qualcomm Ventures dan para pelabur sedia ada

– Locus menggunakan dana untuk memfokuskan inovasi, pengembangan geografi, dan penskalaan pasukan

SAN FRANCISCO, 2 Jun 2021 /PRNewswire/ — Locus, sebuah platform yang tersedia untuk masa depan yang mengautomasikan keputusan rantaian bekalan, hari ini mengumumkan bahawa ia telah mengumpulkan dana dalam pembiayaan Siri C bernilai $50 juta yang diterajui oleh GIC, dana kekayaan berdaulat Singapura, dengan penyertaan daripada Qualcomm Ventures LLC dan pelabur sedia ada, Tiger Global and Falcon Edge. Para pelabur terkenal, Amrish Rau, Ketua Pegawai Eksekutif Pine Labs, Kunal Shah, Ketua Pegawai Eksekutif Cred, Raju Reddy, Pengasas Sierra Atlantic dan Deb Deep Sengupta, mantan Presiden & MD, SAP South Asia, turut mengambil bahagian dalam pusingan ini.

Locus akan memanfaatkan dana ini untuk meningkatkan jangkauan geografi dan membangunkan pasukan penyelidikan dan pembangunan untuk mengembangkan barisan produk.

“Modal serta pelabur yang berkualiti membolehkan kami memberi tumpuan kepada R&D yang berjaya, membantu kami menyampaikan nilai jangka panjang yang luar biasa kepada pelanggan kami, melalui peningkatan penambahbaikan. Kami akan merekrut lebih ramai golongan PhD dalam pasukan sains data kami dan berusaha untuk menggandakan paten kami menjelang 2022,” kata Nishith Rastogi, Ketua Pegawai Eksekutif Locus.

Locus menggunakan pembelajaran mesin yang mendalam dan algoritma proprietari untuk menawarkan penyelesaian rantaian bekalan pintar kepada pelanggan. Penyelesaian berskala syarikat telah menghasilkan penjimatan sebanyak $150 juta+ dalam kos logistik, pengurangan jarak sebanyak 70 juta+ kilometer dalam perjalanan, dan pengurangan pelepasan GHG sebanyak 17 juta+ kilogram untuk pelanggan di pelbagai sektor seperti e-dagang, runcit, e-runcit, CPG/FMCG, perkhidmatan di rumah, penghantaran ke rumah, 3PL, pengangkutan dan pengedaran B2B.

Locus bekerjasama dengan pelanggan terkemuka di seluruh Amerika Utara, Asia Tenggara, Eropah dan benua India. Ia mempunyai pejabat di Amerika Syarikat, UK, India, Singapura, Indonesia, Vietnam dan Jerman.

Locus telah berkembang maju di benua Amerika dan meningkatkan kepemimpinan dengan veteran industri seperti Walter Heil, Naib Presiden Kanan, Business (Americas) dan Michael D. Parmett, Naib Presiden, Customer Success. Heil pernah bekerja di Project44 dan BluJay, manakala Parmett merupakan sebahagian daripada 3GTMS dan Manhattan Associates.

“Pada ketika ini, saya ingin mengucapkan terima kasih kepada semua pelanggan kerana mempercayai kami dan menjadi rakan kongsi dalam inovasi. Kami amat berbesar hati untuk mengetahui bahawa kami telah menambah nilai kepada rantaian bekalan dan operasi logistik anda. Kami kini sedang berusaha untuk menyokong pelanggan kami dengan jejak global. Selain daripada kawasan geografi yang kami telah ceburi, kami juga melabur dengan banyak di Amerika Latin dan secara agresif membina kehadiran kami di sana,” tambah Rastogi. “Saya juga ingin mengucapkan terima kasih kepada pasukan Locus atas usaha yang mereka sumbangkan setiap hari. Saya berharap kita boleh menunjukkan penghargaan kita dengan mewujudkan kekayaan yang besar untuk semua usaha mereka.”

“Suite produk pintar Locus mengoptimumkan kecekapan rantaian bekalan dengan menggunakan pembelajaran mesin untuk memberikan penjejakan dan pemahaman masa nyata tentang pemenuhan keperluan terakhir,” kata Varsha Tagare, Sr. Pengarah, Qualcomm Technologies, Inc., dan Pengarah Urusan Qualcomm Ventures. “Kami teruja untuk melabur dalam Locus bagi membolehkan logistik sebagai perkhidmatan dan menyokong perjalanan mereka untuk menjadi peneraju automasi keperluan terakhir di peringkat global.”

Syarikat tersebut sebelum ini telah berjaya mengumpulkan dana sebanyak $30 juta dalam beberapa pusingan.

Locus ialah platform teknologi yang menggunakan pembelajaran mesin dan algoritma proprietari untuk mengautomasikan keputusan rantaian bekalan yang kompleks. Penyelesaian rantaian bekalan pintarnya menyediakan kebolehlihatan yang menyeluruh dan membolehkan pihak perusahaan meningkatkan kecekapan operasi mereka dengan mengurangkan kos, memperkemaskan pengalaman pelanggan dan mengurangkan kesan terhadap alam sekitar.

Penyelesaian berskala Locus termasuk pengoptimuman laluan, pengesanan dan analisis masa nyata, pengoptimuman rentak jualan, perancangan wilayah, peruntukan kenderaan dan reka bentuk rangkaian. Platform kami yang tersedia untuk masa hadapan telah menghasilkan penjimatan sebanyak $150 juta dalam kos logistik, pengurangan jarak perjalanan sebanyak 70 juta+ kilometer dan 17 juta kilogram pengurangan pelepasan GHG pada pelanggan seperti Nestle, Mondelez, Unilever, BigBasket, Bluedart, Bukalapak, kumpulan Tata dan banyak lagi.

Syarikat ini membolehkan penghantaran ke seluruh Amerika Utara, Eropah, Asia Tenggara, Timur Tengah, ANZ dan benua India. Sila layari www.locus.sh untuk mengetahui lebih lanjut atau ikuti kami di LinkedIn!

GIC ialah sebuah firma pelaburan global terkemuka yang ditubuhkan pada 1981 untuk menguruskan rizab asing di Singapura dan menjamin masa depan kewangan Singapura. Pelabur nilai jangka panjang yang berdisiplin, GIC berada pada kedudukan yang unik untuk pelaburan dalam pelbagai kelas aset, termasuk hartanah, ekuiti swasta, ekuiti dan pendapatan tetap. GIC mempunyai pelaburan di lebih 40 buah negara dan telah melabur dalam pasaran baru muncul selama lebih dari dua dekad. Beribu pejabat di Singapura, GIC menggaji lebih daripada 1,700 orang pekerja di 10 buah pejabat di bandar-bandar kewangan utama di seluruh dunia.

Untuk maklumat lanjut tentang GIC, sila layari www.gic.com.sg atau ikuti kami di LinkedIn.

Qualcomm Ventures yang bertindak melalui Qualcomm Ventures LLC atau entiti gabungannya telah membuat pelaburan strategik dalam syarikat teknologi yang berpotensi untuk mengubah dunia kita secara dramatik sejak 2000. Sebagai seorang pelabur global, kami ingin membantu usahawan membina perniagaan revolusi yang membentuk semula dunia di sekeliling kita. Untuk maklumat lanjut, sila layariwww.qualcommventures.com.

Keywords:  Computer/Electronics Transportation Financing agreements Venture Capital


Adakah Loki Mampu Capai  Matlamat  Terhebatnya?? – Jangan Lepaskan Episod Akhir Di Disney+ Hotstar Hari Ini!!

Misteri di sebalik Time Variance Authority akan segera terbongkar dengan episod akhir “Loki” hari ini, 14 Julai, secara eksklusif di Disney + Hotstar!

Peminat akhirnya akan mendapat persoalan mereka yang membara ketika siri ini akan berakhir, dan God of Mischief menghadapi cabaran terbesarnya.

Meraikan akhir musim, artis kesan visual Malaysia Sofyank96 telah membuat video sebagai penghormatan kepada Loki sendiri – tetapi adakah dia akan terlepas dari putaran waktu dengan TemPad miliknya musnah? Tonton videonya di sini.

Ingin memenangi barangan Loki eksklusif? Pastikan anda menyertai peraduan Loki hari ini! Ketahui cara berpartisipasi melalui Instagram, Facebook dan Twitter, dan awasi kod QR yang tersembunyi yang akan membawa anda ke hadiah menarik!


Siri Samsung Galaxy S11 Bakal Disertakan Dengan Kamera Telephoto 48MP?

Sejak dua menjak ini, kita sering disajikan dengan berita mengenai Samsung Galaxy S11. Terdahulu, terdapat khabar angin mendakwa hanya Samsung Galaxy S11 dan S11+ bakal tersedia dengan empat kamera utama yang menyokong lensa telephoto 48MP.

Pun begitu, khabar angin terbaru mendedahkan bawah kesemua model yakni Samsung Galaxy S11, S11+ & S11e bakal membawakan ketersediaan kamera tersebut. Wah, nampaknya kita bakal menyaksikan perlumbaan lensa dengan piksel tinggi semakin sengit!

Memetik maklumat tertiris, Samsung Galaxy S11 & S11+ dikhabarkan bakal membawakan kamera utama dengan lensa 108MP – namun tidak dipastikan lagi sama ada Samsung Galaxy S11e bakal membawakan sokongan yang sama atau tidak. Siri ini dijangka muncul pada bulan Februari kelak, mungkin kita bakal mendengar lebih banyak mengenainya pada masa akan datang.


10 Tajuk Paling Banyak Ditonton Di Netflix Malaysia Sepanjang Tahun 2019!

SIAPA suka tengok Netflix? Cepat angkat tangan? Haa tu admin nampak awak angkat tangan tu, sama la admin pun suka! Korang tahu tak, Netflix Malaysia baharu sahaja berkongsi senarai tajuk paling banyak ditonton sepanjang tahun 2019 dalam kalangan penonton. Berikut adalah senarai 10 tajuk popular yang menjadi pilihan rakyat Malaysia :

Menurut Netflix, 6 Underground dan The Witcher dikira sebagai cerita terbaik dengan kepelbagaian dalam hiburan pada tahun 2019. Maklumat lanjut layari, Netflix Malaysia.


UNBOXING! OPPO R9s Valentine Red Edition

Sejak pelancaran OPPO R9s pada bulan Januari yang lepas, ia telah mendapat sambutan hebat daripada peminatnya. Menurut pihak OPPO, pra-tempah peranti ini telah mencipta rekod jualan baru berbanding pra-tempah pada F1s yang sebelum ini menjadi juara bagi syarikat ini.

Sempena Hari Kekasih pada 14 Februari yang lepas, OPPO telah melancarkan warna baru iaitu Valentine Red yang melambangkan kebahagian, kejayaan dan membawa tuah kepada anda semua. Adakah anda bersedia untuk mengejutkan orang tersayang dengan edisi merah ini?

Tonton video unboxing dari kami dahulu…


Tempoh Membeli Beli HUAWEI Mate40 Pro & Dapatkan Freebuds 3i dilanjutkan Hingga 31 Mac!

Sebelum ini HUAWEI telah mengumumkan pembelian HUAWEI Mate40 Pro untuk mendapatkan Freebuds 3i. Berita menariknya, Tarikh akhir promosi telah dilanjutkan dari 28 Februari hingga 31 Mac. Selagi anda membeli HUAWEI Mate40 Pro sebelum 31 Mac, anda boleh dapatkan nilai percuma RM399. HUAWEI FreeBuds 3i.

Pengguna yang berminat untuk membeli boleh pergi ke kedai dalam talian HUAWEI, kedai pengalaman HUAWEI, cawangan SenHeng dan Courts untuk membeli.


Lindung Siri Samsung Galaxy S10 Korang Dengan Sarung Pelindung LifeProof NËXT & FRĒ – Cun Habis!

Guys! Kalau korang sayangkan siri Samsung Galaxy S10 korang, apa kata jom lindung telefon kesayangan anda itu dengan koleksi terbaru yang diperkenalkan oleh LifeProof iaitu SLAM, NËXT dan FRĒ.

Kedua-duanya menawarkan rekaan yang segar dah lasak dengan keupayaan kalis habuk/debu, salji serta jatuh sehingga 6.6 kaki (2 meter). Bagi yang berminat, LifeProof NËXT dan LifeProof FRĒ ditawarkan pada harga berikut :


MSI Lancar Pelbagai Produk Gaming Yang Giler Awesome!!

MSI telah mengeluarkan sejumlah produk permainan dan komputer riba kreatif baru, menggunakan pemproses siri Intel 11th Gen H. Antaranya adalah Creator Z16.

Terdapat 2 model Creator Z16, yang mana ia dilengkapi dengan skrin sesentuh 120Hz 16:10 dengan resolusi QHD +, yang menurut MSI akan merangkumi 100% gamut warna DCI-P3. Berbanding dengan komputer riba permainan tradisional 16: 9, nisbah aspek 16:10 memberikan ruang kerja lebih menegak untuk pereka dan seniman yang membawa komputer riba bersama mereka. Dari aspek dalaman, kedua-dua model ini dilengkapi dengan kad grafik Nvidia GeForce RTX 3060 dan memori 32GB, pengguna boleh memilih ruang penyimpanan 1TB atau 2TB, dan pemproses Core i7-11800H atau Core i9-11900H.

Terdapat juga Creator M16, yang merupakan versi Z16 yang ringan. Model ini menyediakan paparan QHD +, kad grafik dan pemproses dapat hingga GeForce RTX 3050 Ti dan Core i7.

Selain mengeluarkan produk baru dalam siri Creator, MSI juga telah mengemas kini beberapa spesifikasi notebook mewah. Raider GE76 dan GE66 kini menggunakan pemproses Intel 11th Gen, hingga pemproses Core i9, dan menggunakan kad grafik RTX 3080 dengan pilihan skrin QHz 240Hz. Perkara yang sama berlaku untuk GS76 dan GS66 Stealth. GP76 dan GP66 Leopard, serta GL76 dan GL66 Pulse juga telah diperbaharui, menggunakan pemproses Intel yang baru dilancarkan, hingga Core i7.

Di samping itu, MSI juga melancarkan dua siri komputer riba permainan peringkat permulaan, yang disebut “Katana” dan “Sword”. Menurut syarikat itu, mereka menampilkan rekaan baru, yang diilhami oleh karya ilustrator Jepun Noo Go. Komputer riba “Pedang” menggunakan reka bentuk putih, dan komputer riba “Katana” menggunakan reka bentuk hitam. Pada masa ini, komputer riba “Pedang” hanya dapat memilih memori 8GB, sementara semua model “Katana” mempunyai memori 16 GB.

Bagi mendapatkan maklumat lanjut, layari laman sesawang MSI.


OnePlus 5T Tampil Dengan Paparan Skrin 18:9 Serta Sistem Kamera Dwi Lensa Baharu

Sebagaimana yang kita sedia maklum, ketirisan gambar dan juga spesifikasi yang disokong oleh peranti terbaru OnePlus 5T sudahpun tersebar meluas di Internet sebelum ia dilancarkan secara rasmi lagi, dan kini akhirnya ia telah dilancarkan secara rasmi untuk tatapan umum. Sama seperti model OnePlus 5, model terbaru OnePlus 5T turut dikuasakan dengan Qualcomm Snapdragon 835 dan juga RAM berkapasiti 8GB LPDDR4X.

OnePlus 5T yang merupakan model penambahbaikan untuk model OnePlus 5 dilihat telah menerima beberapa pembaharuan yang lebih menarik bukan sahaja dari segi rekaan, malah pada sokongan spesifikasinya.

Pembaharuan paling ketara yang dapat dilihat pada model OnePlus 5T adalah sokongan skrin Optic AMOLED yang lebih besar berukuran 6.01 inci dengan nisbah paparan moden iaitu 18:9. Apa yang lebih menariknya, sokongan paparan skrin dengan bingkai yang minimum ini membolehkan OnePlus 5T untuk tampil dalam saiz kerangka yang tidak jauh berbeza dengan saiz kerangka OnePlus 5 yang memiliki paparan skrin berukuran hanya 5.5 inci.

Malah OnePlus 5T turut didatangkan dengan ciri Sunlight Display yang mampu mengubah tahap keterangan dan kontras paparan skrin secara automatik. Ini bermakna anda berupaya melihat paparan imej, mengambil gambar, merakam video ataupun bermain permainan di bawah pancaran cahaya matahari yang terang.

Jika sebelum ini OnePlus 5 dilengkapi dengan sistem kamera dwi lensa beresolusi 16 Megapiksel dengan sokongan lensa kedua untuk ciri 2x zum optikal, OnePlus 5T sebaliknya menampilkan kombinasi dwi lensa beresolusi 16 Megapiksel dan 20 Megapiksel. Kini lensa kedua OnePlus 5T tidak lagi menyokong ciri zum optikal, sebaliknya ia telah dioptimakan untuk penggambaran di dalam persekitaran kurang cahaya dan juga mod potret (bokeh) yang lebih baik.

Memandangkan saiz skrin telah mendominasi ruangan pada panel depan, sensor pengimbas cap jari telah dipindahkan pada bahagian panel belakang OnePlus 5T. Sebagai tambahan, ia turut disertakan sekali dengan ciri pengimbas wajah yang boleh digunakan untuk mengakses peranti yang telah dikunci.

Selain daripada ciri-ciri baharu yang dinyatakan di atas, OnePlus 5T dioperasikan dengan antaramuka Oxygen OS 4.7 berasaskan Android 7.1.1 Nougat. Malah ia juga dilihat masih mengekalkan penyediaan port audio 3.5mm dan juga bateri berkapasiti 3300 mAh dengan sokongan teknologi pengecas Dash Charge (20W).

OnePlus 5T dengan ruang storan 64GB akan dijual pada harga USD499 (kira-kira RM2,050), manakala varian 128GB pula dijual pada harga USD559 (kira-kira RM2,445). Ia akan mula dijual pada 21 November 2017 nanti di Amerika Utara, Eropah dan juga India.


Oculus Quest Dilancarkan – Peranti Realiti Maya Semua Dalam Satu!

Sebelum ini Oculus pernah memperkenalkan beberapa peranti realiti maya di bawahnya. Terbaru, Oculus kembali dengan model baru dikenali sebagai Quest yang mana hadir dengan sokongan pergerakan 6DOF.

Jika dilihat pada spesifikasi peranti ini, ia lebih berkuasa berbanding Oculus Go yang diperkenalkan sebelum ini di mana menyokong pemproses Snapdragon 835, memori RAM 4GB dan storan berkapasiti 64GB. Selain itu, ia turut menampilkan paparan skrin lebih tinggi beresolusi 1600×1440 piksel.

Kehadiran empat sensor pada Quest pula membolehkan peranti realiti maya ini mengesan kedudukan secara masa nyata bagi membolehkan pemakai bergerak di dalam dunia maya secara 6DOF. Tambahan lagi ia turut menyokong alat pengawal haptik Oculus Touch. Lebih istimewa, sebanyak 50 permainan realiti maya akan disokong oleh Oculus Quest dan akan dijual secara rasmi pada musim bunga 2019 dengan tawaran harga USD399 (RM1,634).


Redmi Note 10 Pro 5G Sedang Dibangunkan??!!

Menurut khabar angin baru,  Redmi Note 10 Pro 5G mungkin sedang dalam proses.Menerusi gambar tersebut, ia seakan gambar promo rasmi untuk pasaran Sepanyol, dan yang digambarkan adalah telefon pintar yang mirip dengan Redmi Note 10 Pro dari belakang.

Adakah ini rekaan peranti Redmi Note 10 Pro 5G yang akan datang? Namun belum dapat dipastikan kesahihannya.

Walaubagaimanapun, ia dikhabarkan bakal hadir dengan Snapdragon 750G. Belum dapat dipastikan lagi bilakah tarikh rasmi perasmian peranti ini. Jadi, sama-sama kita nantikan!!!


Dapatkan Samsung Galaxy Note8 Dari Celcom EasyPhone™ Bermula Dari RM115

Lanjutan dari pelancaran Samsung Galaxy Note8 miggu lepas, hari ini Celcom mula menyediakan pelan ansuran bulanan melalui EasyPhone yang menawarkan Samsung Galaxy Note8 dengan bayaran serendah RM115 sebulan.

Program EasyPhone ini terbuka kepada semua pengguna pascabayar dan prabayar Celcom. Anda hanya perlu melanggan pelan FIRST™ Platininum Plus sebagai syarat untuk memiliki peranti terbaik dari Samsung ini.

Manakala untuk pengguna Xpax, tiada sebarang wang pendahuluan atau kad kredit dikenakan untuk mendaftar dalam program EasyPhone. Mereka hanya perlu membayar komitmen RM238 sebulan selama 24 bulan termasuk kredit prabayar sebanyak RM30 yang disertakan bersama.

Pelan pascabayar Celcom melalui EasyPhone menawarkan ansuran bulanan berikut:

Selain daripada itu, bagi anda yang tidak mahu secara ansuran, Celcom juga menawarkan Samsung Galaxy Note8 secara kontrak 24 bulan bersama pelan Celcom FIRST™.

RM2,178 dengan FIRST™ Platinum Plus (100GB Internet), dengan komitmen bulanan RM188

RM2,558 dengan FIRST™ Platinum (60GB Internet), dengan komitmen bulanan RM148

RM2,708 dengan FIRST™ Gold Supreme (50GB Internet), dengan komitmen bulanan RM128; atau

RM2,858 dengan FIRST™ Gold Plus (40GB Internet), dengan komitmen bulanan RM98

Bagi anda yang tidak mahu membayar harga runcit Samsung Galaxy Note8 pada harga RM3,999, bolehlah mencuba tawaran daripada Celcom ini.


OMG! Pelancaran Dying Light 2 Pun Ditunda – Tarikh Baru Akan Dikemas Kini Kemudian!

Dengan dukacitanya diumumkan tarikh pelancaran untuk permainan Dying Light 2 ditunda ke satu tarikh baru. Pada awalnya, permainan ini dikatakan bakal diperkenal pada awal 2020 namun, nampaknya korang perlu menungg dengan lebih lama lagi. Perkara ini telah dikongsi sendiri oleh pihak Techland menerusi laman Twitter rasmi Dying Light 2.

Penundaan ini berikutan pihak Techland memerlukan sedikit masa untuk meningkatkan lagi kualiti permainan sehingga memenuhi visi mereka sekaligus menyampaikan pengalaman yang terbaik buat semua. Bagaimanapun, pihak Techland juga masih berteka – teki mengenai tarikh baharu dan memaklumkan bahawa sebarang informasi lanjut akan dikongsi pada bulan akan datang.


Nintendo Sudah Bersedia Mengeluarkan Lebih Banyak Judul Permainan Mobil

Selepas sekian lama mengelak dari terjun ke dalam pasaran permainan mudah alih, Nintendo kini yakin yang mereka sudah bersedia bersaing di dalam pasaran yang kompetitif itu berdasarkan kejayaan awal Super Mario Run. Di dalam sebuah temu bual, presiden syarikat Nintendo, Tatsumi Kimishima mengesahkan bahawa Nintendo akan melancarkan antara dua hingga tiga permainan mobil baru pada setiap tahun, bermula tahun hadapan.

Super Mario Run dilancarkan untuk iOS pada 15 Disember, dan Nintendo mengesahkan permainan tersebut telah dimuat turun 50 juta kali di seluruh dunia. Kimishima menjangka bahawa permainan ini akan mencatatkan 100 juta muat turun. Laporan awal menjangkakan Super Mario Run akan tersedia untuk Android pada tahun hadapan, namun Nintendo masih belum lagi berkongsikan tarikh pelancaran.

Nintendo telah mendedahkan bahawa dua daripada permainan mudah alih yang akan datang adalah berdasarkan permainan Animal Crossing dan Fire Emblem, dua judul yang sangat terkenal di kalangan peminat Nintendo namun agak asing bagi majoriti pengguna mainstream.


AWE2021 dibuka, mulakan dekad baharu kehidupan pintar

BEIJING, 24 Mac 2021 /PRNewswire/ — AWE2021 dibuka di Pusat Pameran dan Konvensyen Kebangsaan (NECC), Hongqiao, Shanghai, China pada 23-25 Mac 2021. Di bawah tema “Pintarkan Masa Depan” (“Smartize the Future”), ia memaparkan sepenuhnya inovasi terkini daripada industri perkakas rumah dan barangan elektronik pengguna global serta kehidupan pintar saling hubung dalam era digital dengan skalanya yang belum pernah terjadi sebelum ini, senarai pempamer yang mantap serta puluhan ribu produk dan penyelesaian yang mempunyai teknologi canggih dan reka bentuk bergaya.

Meliputi kawasan seluas 150,000 meter persegi, AWE2021 menghimpunkan hampir seribu pempamer dari dalam dan luar negara termasuk syarikat-syarikat berpengaruh antarabangsa seperti Gaggenau, Miele, GE Appliances, Bosch, Siemens, Fisher & Paykel, Panasonic, Sony, Sharp, AEG, Gorenje, ASKO, SMEG, Whirlpool, Hitachi, Philips, Laurastar, 3M, Pentair, Westinghouse dan Shark, nama-nama besar domestik seperti Haier, Hisense, TCL, Skyworth, Konka, Meling, Gree, Aux, Fotile, Robam, Vatti, Vanward, Macro, Galanz, Joyoung, Supor, Lexy, Ecovacs, Meida, Golden Home, Marssenger, Sanfer, HEGII, Airmate dan Flyco, syarikat-syarikat gergasi teknologi dan syarikat-syarikat IoT unikorn seperti JD.com, Flytek, 360, Tuya, Topband, Ayla, Xingluo Technology, Aispeech dan SoundAI serta pembekal-pembekal komponen dan bahan utama seperti LGD, CSOT, GMCC & Welling, Jiaxipera, Nidec, Donper, Highly, Schott, Higasket dan Saite.

Pertunjukan Malam Strim Langsung AWE akan dilancarkan di Tmall, JD.com dan Kuaishou mulai jam 19:00 hingga 22:00 pada 23 Mac 2020. Ia diwujudkan bagi memacu penggunaan melalui penjualan strim langsung. Dengan beratus-ratus perusahaan bersiaran secara langsung serentak, presiden-presiden perusahaan akan mengesyorkan perkakas rumah dan barangan elektronik pengguna terbaik kepada pengguna bersama-sama selebriti, selebriti internet dan selebriti strim langsung.

AWE2021 adalah lebih daripada sekadar pameran teknologi. Ia melambangkan permulaan dekad serba baharu untuk AWE, suatu era baharu berciri digital dan pintar untuk industri perkakas rumah dan barangan elektronik pengguna global serta kehidupan saling hubung pintar masa depan buat pengguna.

Jiang Feng, Presiden Eksekutif bagi penganjur AWE China Household Electrical Appliances Association berkata, AWE akan mengekalkan dedikasinya untuk memajukan pertumbuhan industri perkakas rumah dan barangan elektronik pengguna yang berkualiti tinggi serta melakukan inovasi bersama-sama rakan-rakan kongsinya di seluruh dunia dalam era digital. Ia akan menyediakan produk inovatif dan penyelesaian kehidupan pintar buat pengguna bagi mewujudkan kehidupan penuh kebahagiaan dan menawarkan kebijaksanaan serta penyelesaian China kepada industri perkakas rumah dan barangan elektronik pengguna global.


Tablet Permulaan LG G Pad F2 8.0 Diumumkan Dengan Android Nougat

Kebanyakan pengeluar kini lebih suka menghasilkan telefon pintar untuk dipasarkan, ini menjadikan peranti tablet semakin hari semakin dilupakan. Dalam kesempatan ini, LG secara rasminya memperkenalkan tablet permulaan yang dikenali sebagai LG G Pad F2 8.0 secara komersial.

Didatangkan dengan cip pemproses ‘biasa-biasa’ MediaTek MT6750 SoC lapan-teras 1.5GHz bersama RAM 2GB dan storan dalaman sebanyak 16GB, tablet ini menyediakan paparan bersaiz 8 inci yang menghasilkan resolusi pada 1280 x 800p WXGA.

Kerangka badan logam ini turut menyertakan bateri sebesar 3,000mAh malah, G Pad F2 juga mampu menggunakan aksesori tambahan seperti bateri ekstra berkapasiti 4,400mAh untuk menjana Android 7.1 Nougat pada peranti ini.

Tidak dilupakan, dua speaker telah dimuatkan bersama di bahagian atas dan di bawah peranti. Bagaimanapun, setakat ini LG G Pad F2 8.0 hanya ditawarkan di pasaran AS, dan pihak LG masih lagi belum menyatakan sama ada ia akan dibawa ke pasaran tempatan.

Kami lihat peranti tablet masa kini dihasilkan dengan spesifikasi rendah, kemungkinan para pengeluar mula sedar tablet kini sering digunakan oleh anak-anak kecil hanya untuk bermain game offline.


Zizan Razak Akan Sertai Peminat Pada Roadshow Honor 8X, Sabtu Ini

HONOR Malaysia, mengumumkan bahawa pelawak dan pelakon terkenal, Zizan Razak akan turut serta bersama peminat pada Sabtu ini, 17 November 2018 di DirectD Digital Mall, Kajang untuk meraikan pelbagai aktiviti yang menarik dan permainan menyeronokkan.

Bermula jam 1.30 petang, peminat akan disajikan dengan pelbagai acara dan permainan yang mana Zizan juga akan turun padang. Beliau juga akan membuat persembahan dengan lagu terbaharunya “Kau Takkan Tahu”.

Pelbagai hadiah manarik akan diberikan kepada pemenang antaranya tiket menonton perlawanan pasukan kebangsaan AFF Suzuki Cup pada 24 November di bukit Jalil dan T-shirt eksklusif daripada honor yang ditandatangan oleh Zizan.

Dalam pada itu, setiap pelanggan yang membeli Honor 8X ketika roadshow itu berlangsung akan menerima HONOR Band 3*, HONOR backpack dan tuala sukan. Ia hanya tersedia untuk 50 pelanggan sahaja.

Honor 8X merupakan model terbaharu daripada Honor yang dijual pada harga RM949. Dilancarkan pada bulan lepas, telefon ini mempunyai saiz 6.5 inci dan dilengkapi dengan Kirin 710 chipset dan 3750 mAh serta nisbah skrin ke kerangka 91%.

Untuk mendapatkan maklumat lanjut mengenai pertandingan dan promosi yang menarik daripada Honor Malaysia, bolehlah melayari laman sesawang Honor . Anda juga boleh melawat laman Facebook rasmi Honor Malaysia atau Instagram Honor  untuk update yang terkini.


Acer TravelMate X3310 Ditawarkan Pada Harga RM4,099 – Teman Profesional Anda

Buat golongan profesional pula, jangan bimbang kerana Acer Malaysia tidak melupakan anda apabila melancarkan Acer TravelMate X3310. Ia merupakan sebuah komputer riba kelas perniagaan yang sesuai untuk melaksanakan pelbagai tugasan dan menyempurnakan tugasan harian yang banyak.

Dikuasakan oleh pemproses Intel Core generasi ke-8 bersama Windows 10 profesional, peranti ini dilihat mampu meningkatkan produktiviti perniagaan ketahap yang lebih tinggi. Selain itu, ia turut didatangkan dengan memori sehingga 32GB DDR4 dan 256GB M.2 PCle SSD.

Disertakan dengan FHD bersaiz 13.3 inci dengan ciri Acer Bluelightshield dan Comfyview yang telah dipaternkan berfungsi untuk melindungi mata, menawarkan imej yang lebih jelas, teks yang lebih tajam dan pengalaman melayari Internet yang lebih baik.

Apa yang menarik, ia juga direka agar tahan lasak bersama bukaan 180 darjah untuk posisi rata. Ini membolehkan pembentangan dikongsi bersama rakan-rakan sekerja secara lebih fleksible. Peranti ini telah mendapat ujian ketenteraan Amerika Syarikat. Apa yang menarik, ia mampu tahan jatuh dari ketinggian mencecah 122cm.

Acer TravelMate X3310 dijual pada harga RM4,099 dan boleh dibeli di semua kedai jualan rasmi dan penjual sah Acer yang terpilih bermula HARI INI.


Penumpang Grab Perlu Mengambil Gambar Swafoto Semasa Menaiki Grab Di Atas Isu Keselamatan – Mulai 12 Julai

Sering kala terdengar kes rompakan atau pembunuhan berlaku pada Grab, susulan kes tersebut Grab mengambil keputusan dengan melancarkan satu ciri baharu bagi meningkatkan keselamatan pemandu Grab.

Mulai 12 Julai 2019, semua penumpang Grab yang memanggil perkhidmatan ini perlu mengambil gambar swafoto (sekali sahaja) sebelum menaiki grab. Gambar yang diambil sekadar untuk pengesahan penumpang sekaligus dapat membantu pihak berkuasa sekiranya kejadian berlaku.

Menurut Grab, gambar swafoto ini tidak akan dikongsi kepada pemandu grab. Jadi penumpang tidak perlu risau gambar anda ada dalam tangan orang yang tidak dikenali.


Miranda Kerr, Kini Tunangan Pengasas Snapchat

Bekas isteri kepada Orlando Bloom, supermodel Miranda Kerr baru-baru ini dilaporkan sudah bertunang dengan pengasas aplikasi Snapchat, Evan Spiegel. Evan, 26, melamar Miranda pada awal minggu lalu selepas hampir setahun bercinta dengan model Victoria’s Secret tersebut. Miranda, 33, turut dilihat memakai sebentuk cincin seberat 2.5 karat dengan berlian mewah bulat terukir padanya. Hasil perkongsian hidup dengan Orlando, Miranda mempunyai seorang cahaya mata lelaki yang diberi nama Flynn dan kini berusia lima tahun.